A poi taktak: Falam ummi nan chungkhat rak chim cio hna uh thawngchia ngai a si – Chin World News Evening\nA poi taktak: Falam ummi nan chungkhat rak chim cio hna uh thawngchia ngai a si\nJanuary 12, 2021 Salai Van Chin News\nBreaking News: Tuzing Falam inn kanghnak ah a kal ve mi pakhat telh, minung pathum sin in COVID-19 zawtnak hmuh. 2021 January 12 zing suimilaam 3:00 le 4:00 karlak i Falam khuapi, khuachung lam aa tonnak hmun i inn kanghnak ah a kal i rian a tuan ve mi pa pakhat le minung pahnih dihlak fonh minung pathum sin in COVID-19 zawtnak hmuh a si tiah kan theih.\nHi kong he pehtlai in rian ngei pakhat nih, “Atu zawtnak hmuh thar mi hi an dihlak ah minung pathum an si. An pathum ning in Falam i Tonzaang pa zawtnak hmuh mi pa he Falam Golf (kouh-ti) kun honnak ah Glof an tu ti hna. Zawtnak hmuh mi he Glof an tuk ti hna ca ah amah he aa naihniam mi poh zawtnak kan chek hna i atu minung pathum sin in zawtnak kan hmuh hi a si. An pathum ning in Falam khuachung ah a ummi an si,” tiah a chim.\nChin Ramkulh chung COVID-19 zawtnak a chuah ka 2020 March 23 in nihin tiang ah zawtnak ngei minung 339 an si cang. Atu Falam i zawtnak hmuh mi pathum chung ah pakhat hi Falam Sipin Zung Lutlai pakhat aa tel. Zawtnak hmuh mi minung pathum hna chung ah pakhat hi tuzing inn kanghnak hmun ah a kal ve i rian zong tlawmpal a tuanpi ve hna. Cun, atu hi Sipin zung riantuan zong an dihlak in zawtnak an chek lio hna tiah kan theih.\nMyanmar ram chung ah nihin tiang COVID-19 zawtnak ngei dihlak 131,186, zawtnak in a dam than mi minung 114,609 le zawtnak in a thi mi minung 2,858 an si cang tiah 2021 January 11 zaan suimilaam 8:00 ah Ramkomh Ngandamnak Zung nih a thanh. Source: The Hakha Post\n2021 January 8:30 update news: Falam ah inn 6 a kaang, tarnu pahnih an thi, thilri sing 80 leng man a ciam. Falam khua, January 12 zinglei suimilaam 4:10 hrawng ah Falam Lamtonnak ah inn 6 a kaang i kumkhua upa tarnu pahnih a kanghchih hna, thilri sing 850,000 man hrawng a ciam, tiah kan theih.\n2021 kum January thla chung ah atu hi a voi hnihnak inn kangh a can hi a si. Hakha Khuathar zong ah 2021 January 9, zaan 11:00 hrawng ah inn 3 a kaang i Seven Star kedan dawr ngeitu U Than Wai zong a kanghchih tiah, tiah kan theih. Source: The Hakha Times\nTwitter cu an lo cang ai i ngaichih dawh an si cang\nTrump Le Biden A Vote Tu Hna Duhnak Lungput A Fiang Cang


Pathian nih Kawhhran (Church) a dirh i Minung nih Bu (Denomination) a dirh – Hakha Cherry\nKA KAWHHRAN (CHURCH) KA DIRH LAI\nI WILL BUILD MY CHURCH.Mt. 16: 18\ntimi a peh\nMinung nih a dirhmi Bu (Denomination) hna an i pumhnâk Biaknâk inn ( dik lo ngai in Biakinn tiah kan timi) lênglei vâmpang ah Pathian dirhmi Kawhhran (Church) timi cu ca in kan țial i Baptist Church, Methodist Church le a dang dang tiah ah kan târ.\nAsinain cu biaknâk inn chungah aipum mi minung tam deuh an nunnâk asiloah an lungthin vâmpang ah Pathian dirhmi Kawhhran (Church) timi tu cu ai târ ti lo. Ai târmi zong cu an um ko lai.\nHi hi kan ral Khuachia asiloah Sehtan hlennâk vialte lak ah a fakbik mi le a poi bikmi hlennâk a si.\nCucaah mitam deuh cu Pathian dirhmi Kawhhran (Church) tak tak si loin minung dirhmi Bu (Denomination) lawng kan si caah Pathian nih vulei ah a dirhmi A Kawhhran (Church) nih a țuanvo ngan bik rian hi kan tlolh i kan țuanvo a si lomi hna kha biatak tein kan i hmaithlak i kan țuan tawn.\nA si ah Kawhran țuanvo ngan bik cu zeidah a si tiah biahalnâk kan tuah ahcun a lehnâk dik cu:-\nA TLAUMI THLARAU KAWL I KHAMH\nhi a si. Jesuh nih taksa in a nun lio ah a rak chimmi cu ‘. ..zeitintiah Mi Fapa hi a tlaumi kawl hi khamh ding ah a ra’ ti hi a si. Lk. 19:10\nA thih i a thawhțhân hnu ah Lamkaltu hna an i pumhnâk ah mit hmuh khawh in ai langh i a voi khatnâk ah a rak chimmi zong:-\n‘Pa nih aka thlah bangin kei zong nih kan thlah hna’ ti hi a si. Jn. 20:21.\nVan i a kai lai te ah A dirhmi a Kawhhran sinah hmadung bik bia a cah asiloah nawl a pekmi zong:-\n‘Vawlei vialte ah kal u law sermi vialte sinah thawngțha hi chim u’ ti hi a si. Mk. 16:15\nCucaah Pathian nih Fapa Jesuh nunnâk thisen sunglawi hmangin a Kawh i a dirhmi a Kawhhran (Church) țuanvo asiloah rian ngan bik cu a tlaumi thlarau kawl i khamh hi a si.\nKristian (Khrihfa) kan sinâk he ai pehtlai in kan hmanmi Mirâng holh pakhat cu ‘Mission’ timi hi a si i anmah Mirâng lila nih Mission timi an hrilhfiah ning phun khat cu:-\n‘Sent out for special task’ ti hi a si. Kristian Pathian cu mission Pathian a si. Eden dûm ah a tlaumi Adam le Evi kawl ah Pa Pathian cu Amah le Amah van khualipi in ai thlah i:-\nAdam khuazeiahdah na um tiah a kawl i a khamh hna.Hra. (Gen) 3:8 le câng 21 zoh\nFapa Pathian Jesuh zong a tlaumi kawl i khamh dingah thlahmi le a ra mi a si. Lk. 19:10\nThiang Thlarau Pathian zong a tlaumi kawl i khamh ding ah, Tho țhân Fapa Jesuh nih Pentikost ni ah vanin a run thlah (Lam. 2:33 rak rel te) i kha ni ah khan thlarau tlau mi thongthum nih khamhnâk an hmuh.\nCu ri cun Lamkaltu chan i Kawhhran (Church) nih an pehzulh thluahmah mi rian cu a tlaumi thlarau kawl i khamh a si. Lamkaltu cauk dihlak hi rel law na hngalh lai\nPathian Pakhat ah Mi pathum, Pa, Fapa, Thiang Thlarau cu an pathum (1Jn. 5:7 NKJV in lehmi BaiBal Cathiang le Rualuk Study Baibal ah va zoh te) tein, pakhat hmanh bau loin a tlaumi thlarau kawl i khamh dingah thlah an si.\nCucaah Pathian dirhmi Kawhhran (Church) tak tak na si ah cun Pathian nih hi lei ah Kawhhran (Church) a dirh chan a țuanvo le a rian, thlarau tlau kawl i khamhnâk rian hi nangmah nai hngalh i na fian tluk in na hngalh fian ko lai.\nCucaah Kawhhran (Church) timi sullam le tinhmi kan hngalh fian lo caah kan rian a simi thlarau tlau kawl i khamhnâk rian hi voi tamtuk kan rak tlolh i kan tlolh cuahmah i kan tlolh țhân lengmang ko lai.\nCucaah dah kaw Kawhhran (Church) chawva hna i a hmannâk zawn ah hmang loin a hmanlonâk ah kan hman tawn cu.\nThawngțha procuction nih online in bia anka halmi ka lehnâk an comment mi ah mi pa khat nih, tlângbawi (pastor) ei ding a simi cheuhra cheu khat kha Rual Uk le Evangelist dang nih an ei i motor cawknâk le innsaknâk hna ah an hman tiah a timi kha Baibal hi rel seh law cu kha comment ca kha a țial ngam theng lai lo.\nFB hi duh pauh i pawtnâk hmun a si i zei ruatrat lo le hngal loin an paw tawn.Pathian dirhmi Kawhhran (Church) ah rianțuantu phun nga Baibal nih a chimmi chungah pastor hi a phunlinâk a si i Evangelist hi pastor hlan ah a phunthumnâk ah Baibal nih a chiah tihi kha pa nih khan a hngal lo i a fiang hrim hrim lo. Mi dang zong a hngal lomi le a fiang lomi kan um kho ko.\nEfe. 4:11 hi Baibal Cathiang timi asiloah Mirâng Baibal in rak rel te.\nPathian dirhmi Kawhhran (Church) rian ngan bik le rian biapi bik cu thlarau tlau kawl i khamh a si caah cu rian a țuantu Evangelist le Pastor nih cun Kawhhran (Church) chawva cheuhra cheu khat le thawhlawm cu an ei hrim hrim ding a si.\nPastor nâk hmanh in Evangelist nih a ei hmasat lai. Zeicatiah Baibal nih Evangelist kha hmai ah a chiah i Pastor kha hnu ah a chiah. Efe. 4:11. zoh.\nA poi bikmi cu Pathian dirhmi Kawhhran (Church) kha kan lungthin vampang ah târ loin minung dirhmi Bu (Denomination) hna pumhnâk biakinn vâmpang lawng ah kan târmi hi a si.\nCu nih a chuahpi mi cu Kawhran (Church) rian ngan bik thlarau tlau kawl i khamhnâk rian kha tlolh in Kawhhran (Church) Chawva le thazâng kha kan țuan ding a si lomi ah hlan lio upa bia bangin ‘Khuaivah zang bawngh’ in kan bawngh tawn.\nPathiah nih Kawhhran (Church) a dirhmi hi mit in hmuh khawh mi le kut in tongh khawhmi, a hmun lomi hi leiram pennâk caah dirhmi a si lo.\nMit in hmuh khawh lomi le kut in tongh khawh lomi thlarau ram, zungzal in a hmunmi pennâk caah dirhmi a si. Ka pehțhân te lai. Evan Rual Uk


Second Solomon Siangpahrang A Tu Chan Ah A Um Rih Ko Ee! – Chin 11 News\nSecond Solomon Siangpahrang A Tu Chan Ah A Um Rih Ko Ee!\nPu Zaiona 21 July 1945 ah Baktawng khua Mizoram State, North East, India, ah a chuak. Vuleicung world record ah a tel ve mi a si. Chungkhar lianbik ti usih law kan palh lai lo. Australia in an mah chungkhar kong hlat ah an ra i bia zei mawzat an hal i, chungkhar mitlawm hmanh kan i zohkhenh lo lio ah hi vialte minung hi zeitin dah nan i zohkhenh le nan cawlcang tiah an hal.\nPu Zaiona hi Nupi 39 a nei, fa hi 94 a nei i, vuleicung pa ah cun fa nei tambik le chungkhar lian bik an si. An rawl ei nak cabuai lawnglawng hi 17 a si i, voi khat ei ding caah sa hi kg 40 tal lo cu an i za lo. Cun arti hi pum zathum hi an voikhat ei a si. An chungkhar dihlak hi minung 180 an si i, an mah le rian cio hi lungtho tein an tuan dih hna.\nBia an hal nak pakhat ah cun, Ziah mah tluk i an tam le buai neknuk i nan um ah hin, nan i si pah tawn lo maw tiah an hal i, hi ti hin khua kan sak mah te cio in kan um ve men le si ko tiah a chim.


A hman taktak:US ah Chinram ummi chungkhat kan ruah tuk hna ruangah mah innchungkhar kan tlau dih cang hi — Salai Ephraim Thawngpang\nA hman taktak:US ah Chinram ummi chungkhat kan ruah tuk hna ruangah mah innchungkhar kan tlau dih cang hi\nHi kong hi ṭial ka duh lo nain, ṭial lo awk kan tha ti rua lo. Ka tial hlan ah a ruang zeidah a si hnga tihi ka hlat hnu in ka tialmi a si. Mi theihmi le michimmi cung in a tialmi a si lo. Keimah nih nifatin ka tonmi chungin ka chimmi a si.\nKan fa le caah Chin Holh maw biapi deuh Pathian bia: US ram ah kan fa le hi Chin holh nakin Mirang holh hi an i fiang deuh. A ruang cu US singinn kai an si caah, cu caah Chin holh in Bible kan chimhmi hna khi an i fiang naisai lo. Cu tik ah kan Pathian bia hi a suallam an tei kho ti lo caah kan fa le tampi cu zumhnak ah an tlau cang. Cu caah Mirang holh in Sunday school chimh maw a tha deuh, Chin holh in chimh, hihi kan ruah lo sicun tlau hram kan i thawk cang tinak a si. Mirang holh in Bible kha chim hmanh a suallam an i fiang colh lai. US ah umnak ngeih lo in vakvaimi kan um pah len cang. Hihi kan mithmaikaa ummi le kan Khrifabuu chungmi an si hna. Nifatin kan mithmaikaa ummi hna hi hmuh hmasa loin hmuh lomi tu ah kan mission kan tuahmi hi a dik maw? American mi nih Chinram Mission an rak ṭuan ahhin anmah innchungkhar an ceu hmasa hnu in an rak kan rat hnawhmi an si hi kan i fiang dih ko lai dah. Mission tuan a tha ko, mah bel a thawknak ding hmun hi kan i fian deuh hmasa a herh rua.\nKhrihfabuu kan i hruainak kongah: US ah Khrifabuu cheukhat hna cu member minung 3000 an si hna. Sunday School minung 700-800 an si hna. Minung 700-800 ah Pastor pakhat hna kan chiah hnawh men ko hna. Minung 3000 caah Pastor pa 3-4 men in Khrifabuu kan hruai menmi hna i a theipar cu a lang tluahmah cang ko. Hitin maw kan pah rih ko lai? Kanmah inn chungkhar, Khrifabuu chung vial ah mi dang nih mission an rak kan tuan hnawh lio ah, a lenglei hmuh lomi tu ah mission kan va tuanmi hna hi a dik lai maw?\nJesuh nih mi pahleihnih kha a thlah hna i, Jentail mi ram ah siseh, Samaria mi hna khua ah siseh, va kal hlah u, Israel miphun chungin a thlaumi tuu hna sinah khan va kal u. Matt, 10:5-6. Matt, 18:12-14 ah Tuu tlau kong. Luke, 15:11-32 Fapa tlau kong. Kanmah inn chungkhar chungin a tlaumi kawl hmasa le a tlaumi hna hmuh thanmi cungah, Bawipa a lawmhter deuhmi a si kolo maw?\nUS ah Chinram ummi chungkhat kan ruah tuk hna ruangah mah innchungkhar kan tlau dih cang hi, Mah Khrifabuu hmanh ruat loin ramleng Mission le Khrifabuu kha fak deuh in kan ruah tuk ruangah kan chungkhar le kan Khrifabuu member kan thlau dih cangmi hna hi kan lung a fim cang lai lo maw? US in Khrifa upa, nu upa Chinram ah nan tlung hna, Chinram in sathi an in luanh hna, Khrifabuu cun nanmah(Private) ta bang Khrifabuu phaisa awl tein pek dingah bia nan kamh hna. Hihi pumpak in ti hawhchanhmi nan si lo, a luan ciami kan hmuhtonmi chungin ka chimmi a si.\nCu caah Kan Mission caah kan budget le Chinram chungkhat phaisa kan kuatmi hna hi kan ruah than lo cun, US ah riangvai in khuasak kan fawite cang hi. Chinram ah. Paw cawmnak hmunhma tampi kan ngei ko. Rian tuan loin thadam tein um i tim ding kan si lo.Hi ningin kan kal rih ahcun, US nih an kan thawl te lai, US rampi ah Chinmi kan riangvai te lai hi nan ruat bal maw? Kanmah hlan ah miphun dang an ṭhawl bal cang hna hi. Inn chungkhar kan thlau cang hna, Khrifabuu member kan tlau cangmi hna hi fak pi-in ruat cang hna sih.Israel miphun chungin a tlaumi tuu kha kawl hmasa cang hna si.\nCredit:Moses T. Lian ( thechinlandpost )\nTagged A hman taktak:US ah Chinram ummi chungkhat kan ruah tuk hna ruangah mah innchungkhar kan tlau dih cang hi\nRakhine Ramkulh Chungah Cawng Saya Rian Tuan Pakhat Cu Nupi A Neih In Nisarih Ah A Mah Tein Hri In A Awk A Nupi Caah Zetluk Tuar Har Dah A Si Ngeihchia Taktak →\n← David Ngaisak: Ruat Cio Usih Chin Miphun Nih NLD Party Maw CNLD Party Maw Tiin I El Caan Asi Lo I Do Caan Asi Lo


R.I.P : Pu That Ling, Thantlang Ralzam nih An Kan Thih Tak E – FIAKFAIROCK\nR.I.P : Pu That Ling, Thantlang Ralzam nih An Kan Thih Tak E\nThantlang khua mi, Mizoram Lawngtlai ah a zaam ve mi Pu That Ling (kum 60) nih LCMC Sizung ah an kan thih tak tiah kan theih. Pu That Ling cu Thantlang khuapi a kaangh hnu, mi zapi zaam an si hnu ah himnak kawl in Mizoram, Lawngtlai ah a zaam ve mi asi.\nNun himnak kawl in Mizoram zaamnak hmun ah an kan liam tak cu thinlung a faak hringhran ko. Pu That Ling a ruak cu a chuah kehnak a rak si mi Bungtlang ah tlun pi ding in timhtuah a si caah Mizoram lei in Saisih Chuak tiang an thlah lai tiah Lawngtlai News nih a langhter.\nKan ram buainak, raldohnak ruang ah minung tampi cu himnak kawl in Mizoram tiang ah kan zaam hna. A si nain kan zaamnak hmun a simi Mizoram ah a thi mi kan um ngai cang. Kan inn le kan lo a si lomi, kan zaamnak le chikhat kan i dor nak hmun ah kan liam than tawn ko hi thinlung nih a celh hrimhrim lo. Nizaan tihni te zong ah Aizawl Sizung le Lawngtlai ah kan Laimi chung in a thi mi kan um cang. Nihin lila zong ah thihnak thawngpang kan theih than hi asi.\nPu That Ling nih a kal tak mi hna, chungkhar cingla rualchan dihlak kan i tuar pi hna, Pathian nih nan tuarnak in hnem hram hna seh.\n← Thantlang khua ah inn an khangh than\nZualko : Pasaltha nih A Nunnak A Pek Than Apoi Taktak Si →


Hakha Ah Hotel Le Tourism Guide Training A Kaimi Minung 40 Certificate An Pek Hna – THE CHINLAND POST\nHakha Ah Hotel Le Tourism Guide Training A Kaimi Minung 40 Certificate An Pek Hna\nSalai Cung Cung|2018 August 1| Hakha Town Hall ah August 1 zing suimilam 8:30 in Hotel le Tourism Guide training a kaimi minung 40 certificate an pek hna tiah kan theih.\n“Hi Hotel le Tourism Guide Training cu July 9 in kan thawk i August 4 ah dih ding a si, certificate pek hnu ah nihnih an kai rih lai. Training a kai khomi hi minung 40 an si caah voikhat ah kan chim dih kho hna lo i minung 20 in phu hnih ah kan than hna. Kei hi Basic computer ka chim hna i computer hardware le software tlawmpal zong ka chimh chih hna. Hmailei zongah hi bantuk training hi pehzulh peng kho peng hna seh ti hi ka duh. Ram le miphun caah thahnemnak tampi a chuahpi lai ti ka ruah” tiah computer chimtu Thawng Cung Lian nih The Chinland Post ah a chim.\n“Yangon in mah training kai dingah hin Hakha ah ka rak tlung. A hramthawk tein Hotel le tourism khualtlawnnak kongkau hi ka uar ngaimi asi. Tourist guide- holh lettu (lamhmuhsaktu) si hi kan duh ngai mi si. A hlan ah cun Tourism hi theih sawh lawng in ka rak theih i ramkulh vuanthok U Aung Phyo nih tha tein a kan chimhfel hnu lawng ah a sullam hi kaa fiang. Hi ka kainak thawng in tourism he aa pehtlai mi fimnak zong kan theih i cun basic computer le English zong kan cawn chih caah thil tha tampi le fimnak tampi kaa chap. Cawnpiaktu saya hna nih lungsau tein a kan chimh i zei paoh te a tlamtling dih ko. Hi training dih in Yangon lei ka kal hnu zong ah tourism rian hi tuan dingah kaa tim” tiah training kaimi nu pakhat nih The Chinland Post ah a chim.\n“Hi Hotel le Tourism guide training tuahmi nih aa tinhmi cu Chin ramkulh tourism lei thanchonak dingah asi. Chin ramkulh tourism an um ko nain lamhmuhsaktu an um lo ah cun harnak tampi a um kho. Cucaah hi training cu a hrampi (introduction) tourism guide asi. Tourism guide caah a herhmi apawl basic English le computer kan chim hna. Hi tourism pawl hi Chin ramkulh caah thatnak tampi a chuak, tangka tampi hmuhnak zong asi, a dangdang lei zong in thanchonak tampi a chuak kho. Asinain cu tourism pawl cu lamhmuhsaktu um lo ah cun a si kho fawn lo. Cucaah, hi training kan tuahmi asi. Hi training hi hmailei ah kan pehzulh peng ko lai. Hi certificate kan pekmi hna zong hi hmailei ah tampi a thathnemnak a um te lai. A ruang cu cozah lei nih hnatlakpi mi asi caah rian tuannak ah tampi a thahnem lai” taih Hotel le tourism Director U Aung Phyo nih The Chinland Post ah a chim.\nHi training cu Directories of Hotel and Chin ramkulh tawlrelnak in tuahmi a si. Hi training tuah caah budget a chuahpiaktu cu ministry of Hotel and Tourism an si. Chin ramkulh ah a hmasa bik an tuah a si tiah kan theih.\nPrevious All Chin Society Yangon Nih Yangon Ah Sing 120,000 Tluk Dih In Zung Le Hotel Sak An Timh\nNext Khuate Thanchonak Zung Nih Hakha Pengkomh Khua 16 Ah Solar Mei An Bunhpiak Hna


Mitlau: Salai Bawi Luan Thiang Cu Inn A Hlam Lo Caah An Chungkhar An Lungre A Thei Ko, Siizung Ah A Nupi Nau Angeih Ding An Si – Chuncha News\nHlo Hawlnak; Salai Bawi Luan Thiang cu July 31 (8:30am) ah Falam siizung ihsin Cinmual ah rawlkhai dingin a suakih tuini August 2 tiang a kir sal non lo. Ngamual ihsin Falam siizung ah a nupi naunei kilmi a si. Cinmual a sungte pawlin Phone le Wallet tanta in a suak tiah an sim.\nA hmutu nan um le in pehtlaih dingah zaangfah kan lo dil. Pehtlaihnak Mang Dim\n09400307472 ah hin pehtlaih khawh asi lai. him le lawm tein damnak he an hmuhnak hnga thlacam bawm cio hna uhsih. aho poah nih tuanvo kan ngei. Credit: Cin Pak\nThawngpang dang relchap<<< President Trump khi suite he ai thuam i hallway saupi ah amah lawng khua dang hoi loin a kal lio ka hmuh. Ka thinlung in zaangfahnak nganpi ka ngei. Umhar lileng, bawmtu ngeilo, ngaihchia ngaiin a um khi ka hmuh. Cu lio ahcun leidip khi thli nih a hun hranh i a tom in a hung zuang. Ruahphak loah leidip cu muvanlai (Eagle) ah a hun i cang. Muvanlai nih cun rul kha a hei zuan hnawh i a tin in a cawi kha ka hmuh.\nCun, Joe Biden ka hun hmuh. A sam a rang i mil- tleu ngai in ai hriat i suite dawh ngaimi ai hruk. Interview tuahnak room bantuk ah khin bia a chim cuahmah lio ka hmuh. A ka in a ttemi rul lei bantuk khi zukzuk tiah a hung chuakmi ka hmuh. A pawng ah mi tampi an um nain rul lei cu an hmu lo, keimah lawng nih ka hmuh.\nKa umnak hmun cu thingkung um lonak, ram rocar, lung tam hmun thetse ram bantuk khi a si. Cakei nganpi nih sa seh ding a dawi khi ka hmuh. A hnuah seh a timhmi cu keimah ka si ka hngalh, cakei nih seh ding in a dawimi sakhi bantuk khi ka si, ka ttih tuk. Thingphang thlalau in ka um lioah cung lei khi ka hun zoh i Chaindeih (lion) nganpi ka hmuh. Cu chiandeih nih cun Cakei (pawpi) cu a zuan hnawh i a tlaih i a kalpi.\nKa vision hmuhmi ka ruah tikah President Trump kong i ka lungput le ruahnak ka rak ngeihmi ka palh ti ka hun hngalh. Zei ruangah dah a si hnga? President Obama zong ka hua lo, Clinton le Joe Biden cung zongah huatnak ka ngei lo. Trump tu cu ka rem lo i, ka lungthin ah huatnak ai tuh.\nMi cheu nih an chim bantuk in Trump hi Pathian minung ngai cun ka hmu lo. Sinain Pathian nih a thimmi cu a rak si. Mi sawsawh cio bantuk a si ko. Chambaunak tampi a ngei ve ko. Vision ka hmuh bang leidip sawh a si ve ko. Mi zapi hi leidip lawng te kan si. Sinain cu leidip cu Pathian nih a tthawngmi lei ai dawhmi muvanlai ah a ser khawh ko ti hi asi. President Trump hnulei ah khin tthawnak nganpi a um.\nHihi nan tinglung thlen timhnak caah ka ruahnak ka chimmi a si lo. Kei cu citizen zong ka si lo i vote pe kho zong ka si lo. Ka thlacamnak i ka hmuhtonmi te kan chimhmi hna asi. Keimah bantuk in nan ruah ciami le hmuh ton ning kha chia ta law lung thiang tein Bawipa ruahnak hal ve u. Midang chimmi le meidia thanhmi ah si loin nanmah tein Bawipa ruahnak hal cio u. Na ruahnak le ka ruahnak cu van le vawlei an i sanhleih bantuk khi a si a titu Bawipa hmaiah toidor tein hal cio u. Kei zong nanmah bantuk cio te ka si ve. Pathian hmun thiang luhnak nawl ngeimi kan si dih. Nangmah hmuh ning lawngah i hngat hlah. Midang le media chimmi zongah i hngat hlah. Bawipa ruahnak hal cio u. Hi kong ka share mi hi mi tampi nih ruahnak chia he zeizei tiin bad comment tampi ka hmuh lai ti zong ka hngalh ko. Zeipoah si seh tiin raltha in kan share mi hna asi. Thlacamnak in ka bia ka donghter lai.\nLai Bible Student Minung 14 Aizawl Ah Thongthlak An Si.


Zalen nak hmun nuam: New POPE 13 March 2013\nVawlei cung ah nawlngei bik Uktu,\nAn thiltuah le thim ning cu khauruah har khi si, 12 March 2013 zanlei 7pm ah meikhu cu kan zoh ve , meikhu nak pipi achuak peng kan ngak i arang hlei lo, Tuzing ka bih tthan i meikhu nak lawng si rih tuzan lei 7pm ceu ah Meikhu rang an ti,\nMihrin fa ah mitlamtling tatak cu hmuh an har ko lai, duhfah hakkauh ruang ah mithah , ziarngeih hnahchuah in akhat mi vawilei , thazang der mi le sifak santlai lo an chanhchuah tu , Phung dik lo le ningcang lo thiltuah mi vialte kham kho tu. Tlaihrem a tong mi leng luang le nauphiat nak kong, Nu le nu pa le pa tthitumh nak kong, thilttha lo viate kham kho ding le mah zong toidor nun anun kho mi, An thim nak tahfung cu amak tuk minung tlinh khawh ding si lo.\nBy BRIAN MURPHY and MICHAEL WARREN | Associated Press – 1 hr 7 mins ago\nAssociated Press/Gregorio Borgia - Pope Francis waves to the crowd from the central balcony of St. Peter's Basilica at the Vatican, Wednesday, March 13, 2013. Cardinal Jorge Bergoglio who chose the name of …more\nPosted by kanukapa.blogspot.com at 14:25


Malaysia In A Tlung Mi Hakha Nu Telh In Minung 6 COVID-19 Zawtnak Hrik An Ngei Lo Tiah Ngandamnak Zung Nih Thawngthanhnak A Tuah – THE CHINLAND POST\nMalaysia In A Tlung Mi Hakha Nu Telh In Minung 6 COVID-19 Zawtnak Hrik An Ngei Lo Tiah Ngandamnak Zung Nih Thawngthanhnak A Tuah\nTCP-Thantlang|2020 March 8| March 6 zinglei suimilam 10:15 ah Malaysia Kuala Lumpur in Kawlram a rak tlung mi Hakha nu pakhat (kum 30) cu a tu lio zawtnak he aa pehtlai kho tiah Way-ba-ki siizung ah chiah in a zawtnak ngiatthlai a si. A mah telh in ngiatthlai mi hna minung 6 cu COVID-19 zawtnak hrik an ngei lo tiah March 8 zan suimilam 8:00 ah ngandamnak zung nih thawngthanh nak a tuah.\nCOVID-19 zawtnak hrik an ngeih le ngeih lo tiin ngiatthlai mi hna cu ah Way-ba-ki siizung ah chiah mi Hakha nu kum (30), Magway ramthen ah kum (41) pa, Pago ramthen ah kum (37) pa, Sagaing ramthen ah um i Mandalay Kan-tawnady siizung ah chiah mi kum (35)pa, Madalay ramthen ah kum (71)pa le Way-ba-ki siizung ah ngiatthlai mi kum (30)pa hna cu Chekhlatnak tuah hnu ah COVID-19 zawtnak hrik an ngei lo tiah thawngthanhnak an tuah.\nMalaysia in a rak tlungmi Lai nu hi Yangon vanlawng bual ah zawtnak kongkau chekhlatnak a tuah tu hna nih a zawtnak an hmuhchuah ning cu; a tak linh tuk ruang, cumpit tlangrai phun in a um ruang le a tha dih phun in a um caah a tulio zawtnak he aa pehtlai kho tiah a dang te zohkhenhnak a si mi Way-ba-ki siizung ah an rak chiah.\nMarch 8 zanlei hnu cazin\nMarch 8 zanlei hnu cazin ning in Kawlram chung ah COVID-19 zawtnak a ngei kho tiah ngiatthlai mi minung 72 a si i cu chungah zawtnak an ngei kho tiah lunghrinh mi minung 2 an um tiah theih a si. (Ref:Ministry of Health and Sports Myanmar)\nPrevious Kalaymyo Ah Skart Motor Nih Sevenday Biakinn Vampang A Pah\nNext ပီးလုိင္းကီးနဲ႔ ေတြ႔ဆုံေျမးမန္းျခင္း| ပီးလိုင်းကီးနဲ့ တွေ့ဆုံမြေးမန်းခြင်း။


durianKPZ ✦ VideoTube\ndurianKPZ Chromatics - Circled Sun 4:08\ndurianKPZ Washed Out - You And I 5:08\ndurianKPZ The Magnetic Fields - I Thought You Were My Boyfriend 4:25\ndurianKPZ Grace Jones - This Is Life 5:39\ndurianKPZ Brazilian Girls - Karaköy 3:51\ndurianKPZ Jay-Jay Johanson - The Last Of The Boys To Know 4:01\ndurianKPZ Chromatics - At Your Door 3:54\ndurianKPZ Planningtorock - Let's Talk About Gender Baby 4:16\ndurianKPZ Kölsch feat. Gregor Schwellenbach - Talbot 5:06\ndurianKPZ Molly Nilsson - You Always Hurt The One You Love 3:02\ndurianKPZ Ruth Brandin & Die Sputniks - Mich hat noch keiner beim Twist geküsst 2:48\ndurianKPZ Bran Van 3000 - Predictable 4:45\ndurianKPZ Lindsey Buckingham - Under The Skin 3:58\ndurianKPZ Thieves Like Us - To Joy 4:18\ndurianKPZ Paul Weller & Portishead - Wild Wood (The Sheared Wood Remix) 3:28\ndurianKPZ Brazilian Girls - Never Met A German 2:36\ndurianKPZ Arthur Russel - That's Us / Wild Combination 7:06\ndurianKPZ Class Actress - Someone Real 7:33\ndurianKPZ The Long Blondes - Nostalgia (Glass Candy Remix) 7:00\ndurianKPZ Donnie & Joe Emerson - Baby 4:16\ndurianKPZ Aeronauten - Früh/Spät 3:09\ndurianKPZ Kleerup feat. Jenny Wilson - Nothing Left To Die For 3:05\ndurianKPZ Thieves Like Us - To Joy 4:21\ndurianKPZ Kisses - Johnny & Mary (Robert Palmer cover) 4:02\ndurianKPZ Heidelinde Weis - Der Superman 3:34\ndurianKPZ SSION - Growin' 4:38\ndurianKPZ Sparks - Photoshop 3:49\ndurianKPZ Juliane Werding - Großstadtlichter (Hollywood Seven cover) 4:04\ndurianKPZ U.S. Girls - Rosebud 3:16\ndurianKPZ Appaloosa - Intimate (Glass Candy Remix) 5:49\ndurianKPZ Ryan Adams - I See Monsters 3:58\ndurianKPZ Colette - Beautiful Tonight 4:21\ndurianKPZ Brazilian Girls - Losing Myself 4:31\ndurianKPZ Glass Candy - The Beat's Alive 4:49\ndurianKPZ Jeppe - Johnny Come Home (FYC Cover) 3:27\ndurianKPZ Xinobi - Real Fake 4:00\ndurianKPZ Nils Bech - Contemporary Dancing 3:51\ndurianKPZ Baio - Matter 2:26\ndurianKPZ Lizzy Mercier Descloux - Lady O K'Pele 2:24\ndurianKPZ Montt Mardié - Prom Night (Dancing By Myself) 2:41\ndurianKPZ The Juan MacLean - The Future Will Come 4:56\ndurianKPZ Moloko - Are 'Friends' Electric? (Gary Numan cover) 6:36\ndurianKPZ Le Sport - If Neil Tennant Was My Lover 3:15\ndurianKPZ The Magnetic Fields - No-One Will Ever Love You 3:16\ndurianKPZ Mirage - Loving You (Demo) 7:18\ndurianKPZ Jenny Wilson - Mean Bone 3:55\ndurianKPZ Humans - Horizon 4:20\ndurianKPZ Casiotone For The Painfully Alone - When You Were Mine.wmv 4:03\ndurianKPZ Pet Shop Boys - Why Don't We Live Together? (Original New York Mix) 5:14\ndurianKPZ Air - Playground Love (Vibraphone Version) 3:51


A Tling Taktak: Dr. Ngun Cung Lian Nih Kum 22 Chung Miphun Caah A Rak Ipeknak Le A Ṭuanmi Vialte Kha Philh Piak Ding Hrim A Si Lo (Dr. Ngun Cung Lian Konglam Sining A Langhter Dih) – Chin World News Evening\nA Tling Taktak: Dr. Ngun Cung Lian Nih Kum 22 Chung Miphun Caah A Rak Ipeknak Le A Ṭuanmi Vialte Kha Philh Piak Ding Hrim A Si Lo (Dr. Ngun Cung Lian Konglam Sining A Langhter Dih)\nMay 24, 2020 May 24, 2020 Salai Van Hmuhning\nSocial Media ah Dr. Ngun Cung Lian hi fak tuk in amah pumpak/personality hnawrsuan in an phawmhmi ka hmuh tikah Chinmi hi kan mawh tuk ka ti. Hawile hna,\nDr. Ngun Cung Lian hi Chin mino caah role model a sinak tampi a um. Kum upa hnu ah sianginn kai aa thawh ve i, vawleicung fimnak ah a parpazik/ Ph.D tiang a phan. A zuammi hna caahcun fimnak le thlawhtlinnak cu aa ciasa a si ko timi hi Chin mino caah ṭhate in amah pumpak hrim in a langhter khawh tiah ka hmuh caah ka upat ngai. Zohchunh tlak pasal ṭha a si.\nKawlram ah a kir hlan vialte a riantunnak kha zoh ulaw, Chin forum siseh, CNF ah siseh, community ah a si ah, Chin miphun caah a caan le a fimnak tampi a pemi pa a si. Kum 22 chung miphun caah a rak ipeknak le a ṭuanmi vialte kha philh piak ding hrim a si lo tiah ka ruah.\nCNF chuahtak in Kawl ralkap he rian a ṭuan tikah Kawlram caah a fimnak tampi a hmang kho lai. Amah pumpak le chungkhar ca zong ah hlawknak a um lai tiah ka ruah. Cucaah, keicu ka lawmpi ngai ko.\nKawlram milu 60 millions lakah kanmah Chinmi pakhat dirhmun in top level ah rian a tuan kho ve tikah ka lawmhpi ngai. Cun, rian sangmi a ṭuanmi a si ko nain, aa uah lo. Cucaah, Chinmi zapi/zaran lakah aa bual ve i, amah hmuhning le ruahning, pomning tete comments a ṭial ve tawnmi hi keicu a ṭha tuk ka ti.\nA ruahning le kan ruah ning aa khat lomi tampi a um lai. A pomning le kan pomning aa khat lomi zong tampi a um lai. Cucu mining phung a si.\nDr. Ngun Cung Lian hi nupi le fa ngei, unau a ngei. Dawtu hawikom tampi a ngei ve. A hmuhning le a ruahning kan pawm lo ruang ah amah pumpak/personlity tiang fak tuk in kan hnawrsuan ahcun amah lawng siloin amah dawtu tampi an thinlung kan fahter kho hna. Cucaah, comments kan ṭial tik ahhin pumpak/personality itinak cu hrial cio hna usihlaw- topics cung tu ah kan ruahning le kan hmuhning cio hi ṭhate in chim khawh izuam cio hna usih. Credit: Zasang Cinzah\nAdmin leiin theihternak: Hi cabia hi a ṭialtu Zasang Cinzah a si. Asinain tlangtaar hi amah nih a taarmi si loin cathlahtu/thawngzamhtu lei nih a remcanning in kan taarmi a si ti hi mipi theihter kan duh hna. Caṭialtu zong nih nan kan theihthiamnak kan nawlpat duh fawn.


Vice President Henry Van Thio Aa Din Lai Timi Hi Thawngpang Diklo A Si - THE CHINLAND POST\nVice President Henry Van Thio Aa Din Lai Timi Hi Thawngpang Diklo A Si\nTawk Tling Thang| 2019 January 29| Vice President Henry Van Thio a rian in aa din lai timi cu thawngpang diklo a si lo tiah Naypyidaw in cozah riantuantu upa pakhat nih The Chinland Post ah a chim.\nLai media cheukhat nih online ah Vice President Henry Van Thio a rian in aa din lai tiah cherhchan fek ngei huaha lo in an thanh. Cu lawng si lo in Kawl media pakhat a simi Tommorrow Journal zong nih Vice President Henry Van Thio asilole Vice President U Myint Swe hi pakhat chingchang an rian in an i din lai tiah a tial ve. Cu ruang ah ramchung ramleng Chin miphun cheukhat cu an khuaruah a har i an lau ngaingai tiah kan theih.\nHi kong he pehtlai in Kawl media bochan awktlakmi BBC, RFA, DVB, 7Day, Eleven, Mizzima tibantuk le cozah ngeihmi New Light of Myanmar, The Mirror tibantuk media pawl nih zeihmanh thawngpang an tial lo. Cu ruang ah The Chinland Post nih a diklomi thawngpang a si ti kan ruah caah kan tial duh lo. Asinain, social media cakuang ah thawngpang diklo nih hmunhma tampi a laak caah atu bantuk in thawngpang dik careltu mizapi sin ah kan hun langhter.\nHi kong he pehtlai in Naypyidaw ah cozah riantuantu Chin upa pakhat cu The Chinland Post nih pehtlaihnak kan tuah i atu bantuk in a kan leh. Amah hi Vice President Henry Van Thio he aa naihniam ngaimi pakhat zong a si.\n“Vice President Henry Van Thio a rian in aa din lai timi cu thawngpang diklo a si. Ramkhel tuah duhmi le social media cahmai kaupi in laak a duhmi pawl nih lih le hrokhrol in an tialmi a si. Vice President a rian in aa din lai timi thawngpang cu Chin miphun nih rak i zumh hrimhrim hna hlah seh. A dik bak lomi a si. Hi kong cu Vice President zong nih a theih ve i a nihchuah bantuk in kapkhat lei in a ngaih zong a chia lei. Zei ruang ah ti ahcun amah dohkalhtu hna nih an namnehnak le ramkhel lente an celhpi mi a si caah a si” tiah The Chinland Post ah a chim.\nHi kong thiam he pehtlai in Yangon khuasa Vice President he aa naihniammi upa pakhat nih, “Vice President Henry Van Thio aiawh ah Yangon ramthen Chief Minister U Phyo Min Thein le Mandalay ramthen Chief Minister Dr. Zaw Myint Maung min cazin Daw Aung San Suu Kyi sin ah chuahpi i pakhat paoh kha Vice President caah hluttaw ah chuahpi a si lai tiah thawng vakvuain a chuakmi zong hi thawngpang diklo a si. Hiti thawngpang diklo a vahpitu hna hi Pu Henry Van Thio a duhlotu le U Phyo Min Thein thapetu pawl an si lai. Atu lawng si lo in vice president a tuanka in biaknak kong zong ah thawng diklo in sual an rak phawt bal cang. Hi bantuk tete in hmailei zong ah a ton cuahmah rih khawh, rak i zumh hlah usih. Thawngpang zong vahter chin hlah usih” tiah The Chinland Post ah a chim.\nVice President Henry Van Thio a ngandam lonak ruang ah a rian in aa din lai timi thawngpang a chuakmi hi a dik bak lomi a si. Aa din lai lo, kum 5 chung caantling te in rampi rian a tuan ko lai tiah Chin ramkulh Chief Minister Salai Lian Luai le Chin ramkulh hluttaw Speaker sin in kan theih fawn.\nMyanmar rampi President, Vice President, ramkomh minister le hluttaw speaker kong ah siseh, atu bantuk in hmailei zong ah thil a cang lengmang rih lai. Cucaah, hi bantuk thawngpang kong ah Online catialtu Chin mi vialte nih fimkhur te in ca kan tial le kan i ralrin taktak a herh.\nOnline ah thanhmi le tialmi paoh kan i zumh dih awk asi lo. Kawl media nih an tial ko ti phun in kan leh colh awk le mizapi sin ah kan thanh colh awk a si lo. Hi bantuk kong a si ahcun Kawl media bochan awktlakmi BBC, RFA, DVB, 7Day, Eleven, Mizzima tibantuk le cozah ngeihmi New Light of Myanmar, The Mirror tibantuk media pawl nih an tial le tial lo zohta hmasa a herh. Thawngpang kan leh tikah kan leh dingmi ca a tialtu le a thanhtu media kha bochan awk a tlakmi a si le si lo fimkhurte in zoh le ngiat a herh.\nCu bantuk in Chin mizapi zong nih Online (facebook le website) cathanh mi le ca an thlahmi paoh kan i zumh dih awk a si lo. Hi cathhlahtu le thanhtu media hi bochan awk a tlakmi media le catialtu a si maw si lo timi nan kan zohfel thiam le facang mu thim zia nan kan thiam ding a biapi tuk ve cang.\nCucaah, catialtu siseh, careltu lila zong nih siseh, fimkhur te in ca kan tial lo le kan rel lo ahcun kanmah le kanmah kan i hleng dih cang lai, kan i zuar dih cang lai. Careltu ngeihnak a si paoh ahcun tiah catial a hmangmi media paoh careltu nih fimkhur te in kan hrial cang uh. A herh ahcun rel lo ding, kau lo ding le zumh lo dingmi black list media cazin i chiah cang hna usih. Cu bantuk in a dik maw diklo timi fianhternak (verification) tuahnak caah bochanmi le zumhtlakmi media zong i chiahchih fawn cang hna usih. Hihi a biapi tuk cang.\nChin media tampi lakah hin mi zeidah, zei bantuk media phu dah hurduhcuai kong, thawngpang diklo kong, zumhawk tlaklomi thawngpang kong tial a hmang. Cun, mi zei dah media ethic le zulhphung buar in catial le cathanh a hmangmi an si timi kan sum kan tahthiam cang uh. Cu lo ahcun a rang tukmi social media (lai media tete) nih an in hlen in an in zuar dih cang hna lai.\nCucaah, catialtu he careltu he media (catial, cathlah) hi Chin miphun nih fimkhur te le ralring te in hmanthiam khawh i zuam cio cang hna usih.\nPrevious Australia International Student Visa In Kal Duhmi Hna Nih Theih Awk\nNext Australia Cozah Tonnak Hi A Donghnak A Si Lo, A Hram Thawk Lawng A Si Rih


Lawmhpi Cio Hna Usih: Refugee dirhmun in US Navy ralkap degree ala ding nusal Ngun Cer Chin - THE CHIN EXPRESS\nLawmhpi Cio Hna Usih: Refugee dirhmun in US Navy ralkap degree ala ding nusal Ngun Cer Chin\nHmai thla, May ah degree a la ding Ngun Cer Chin @Mimi cu harnak tampi pah in US Navy ralkap university kum 4nak a kai liomi, nusal asi.\nMay thla ah US Navy ralkap degree a lak cangka in Maryland um US ralkap sibawi university Uniformed Services University of Health Sciences ah sibawi kai rih aa tim.\nMimi cu kum 8 asi lio, kum 2006 ah a naunu le anu he Malaysia an phan. 2008 ah UNHCR bawmhnak in US ram, Florida state, Jacksonville khuapi an phan.\nKum 1 an um hnu ah Maryland state, Savage khua ah an i ṭhial.\nMimi cu middle school a kai lio ah, sunghno anu lung cancer zawtnak a ngei i chemotherapy in thlop hau dirhmun tiang a rak phan.\n“Ka nu cu voi dang bantuk asi ti lo. Ka zoh ah ka celh lo. A caah zei paoh tuah ka ngamh.\n“Ka naunu he kan si khawh chungin ka nu cu chemotherapy in kan thlop ter. A donghnak bik thlop dingin kan kal lio ah a tlu. Tlawmpal ah a nunnak liam. Sii tamtuk a dinnak le chemotherapy in an thlopnak ah a thluak thahri rawk i a nunnak liam cu si.\n“Ka nu caah zeihmanh ka rak tuah kho lo. Sibawi sining law a fah daihnak ah zeital ka tuahpiak khawh hnga ti ka rak ruat.\n“Mah lio cun sibawi si dingin kaa sungphiat. Midang hi, keimah bantukin a cuzat hlan ah an dawtmi minung nih an liamtaknak hnga lo bawmh ka duh hna.\n“Cun, US nih dawtnak tein a kan lak caah keimah he ka chungkhar he kan i lawm tuk. US caah thilṭha tuah ve dingin ralkap ṭuan zong ka duh. Mah ruangah High School kum 1nak ka kai ah ralkap kong cawnnak ROTC program ah ka lut ve.\n“JROTC ka luh hnu ah, Navy ralkap university kong ka theih i ralkap kong chimtu ralkap bawi hlun Lt. Col. Patricia Marhsall ka ton,” tiah a chim.\nMarshall nih, “Mimi cu ka fanu bantukin ka ruah. ROTC ah kum tlawmpal a kai chungah, a tuanbia aa ka chimh. A tonmi pawl ka ruah ah ka khuaruah lei har. Nusal, nu lungṭhawng taktak asi,” tiah a chim.\nMimi cu high school a dih in UN Navy sianghleirun (United Nations Naval Academy – USNA) ah a kai colh i sii major a la colh.\n“USNA ah ka hmuhton hmasa cemmi cu ruhkhua a rawkmi remh (orthopedics) asi. Ka uar tuk. Aa hliammi ti ralkap pawl sibawi sinah an hung i piah i an chuah lei cun an mithmai a panhmi ka hmuh. Mah nih cun thazaang aa ka pek tuk i mah lei cu cawn thai dingin kai sungphiat,” ati.\nUSNA ah sii lei chimtu a simi professor Dr. Brian Rehill nih, “Mimi cu nusal taktak asi. Thil har taktakmi chungah thil har taktak a cawng,” tiah a thangṭhat.\nMimi cu US Navy Ralkap University ah mark ṭha ngai in a awn caah May thla ah degree a lak khawh cun ralkap sibawi university Uniformed Services University of Health Sciences ah sibawi tling peh dingin an thim ve. Kum 2021 ah USNA in degree a lami vialte lakah minung 12 lawng an thim hna i aa tel ve.\nMimi nih, “Sibawi kai lim cangka in, kum 20 chung ralkap sibawi ka ṭuan colh lai. Mah nak sau deuh zong ka ṭuan te kho men,” tiah a chim.\nMimi cu a sianghleiruun a kaimi pinah, Midshipmen Action Group zongah lutlai asi. Maryland state khualipi Annapolis um St. Mary’s High School ah ramdangin US a rami pawl, Mirang holh a thiam rih lomi pawl zaanghleicawi in Mirangca a chim pah hna.\n“Kei zong US ka phak ka ah Mirang holh ka rak thiam ve lo. Atu cun keimah dirhmun bantuk a si vemi hna Mirang holh ka chimh khawh hna caah kaa lawm tuk,” ati.\nCun, Mimi cu USNA kum 2nak a kai lio ah, high school a rak kai lio i ralkap saya Marshall nih biachim dingin a sawm caah Howard High School ah a kir i ralkap tinṭan a kaimi pawl cu a tuanbia a chimh hna.\nMarshall nih, “Mimi cu nu hme asi caah zei huaha lo ah a ruatmi an um kho men. Nain, stage cung kai in a tuanbia le a tonmi kong a chim ciammaam cu patling pipi mitthli he an ṭap dih,” tiah a chim.\nUS ram ahcun, kum 4 chung kaimi US Navy ralkap sianghleiruun (USNA) in degree ngah ahcun direct in ralkap rank pek an si cang. Mimi cu hmai thla ah degree a lak cangka in ralkap rank he ralkap sibawi university Uniformed Services University of Health Sciences ah sibawi a kai rih lai.\n“Tinhmi ngeih ahcun, midang nih zei an ti len zongah phak khawh asi ko. Pathian nih, harnak ka tonmi vialte tuar khawhnak thazaang aa ka pek caah le ka saduhthah le chunmang vialte tlinh kho dingin aa ka bawmh caah ka lawm,” tiah Mimi nih a chim.\nMimi lawmhpinak caah le na dawtmi hna thazaang peknak caah share ve.


Rung Lian Ceu Nih Teinak A Hmuh Tthan, Laimi Chungin Amah Tei Kho Ding An Um Ti Lo – Chin World News Evening\nNovember 30, 2019 November 30, 2019 Salai Van Thawngpang\nRung Lian Ceu Nih Teinak A Hmuh Tthan, Laimi Chungin Amah Tei Kho Ding An Um Ti Lo: Tutan World Paih Championship “WPC” nih a voi-5 nak an tuahmi Lai Paih cu tluang tein an lim i, Heavyweight champion cu Rung Lian Ceu nih a lak tthan. Rung Lian Ceu a paihnak hmun paoh ahcun amah nih lak peng dawh si cang. Laimi lak ahcun a tei kho tu an um ti lo. Uk Ling Thang he i pai hna sehlaw zeidah an lawh hnga mah lawng si cang.\nTutan World Paih Championship “WPC” nih anmah tuah mi paih ahhin kan unau simi Nagaland paih tthawng cheukhat zong cah an sinain vanchiat ah visa an hmuh khawh lo ruangah tutan World Paih Championship “WPC” paih ah an i tel kho lo. Anmah Naga lei hi i tel chin kho hna sehlaw tutan paih hi a sunglawi chin chin ko hnga.\nRung Lian Ceu: Bawipa ka thlacam nak na ka leh caah ka lawm. Khuami hawi le kom thazaang a ka pe mi nan dih lak sin zong ah a hlei in ka lawm. Nan mah tha pek nak thawng in champions tam pi lak khawh nak dir hmun zong ka dir khawh nak hi a si. God Bless Laipaih-champion -WPC\nTutan paih hi phunthum in tthen si i, teinak a hmutu hna cu a tanglei kan rak langhter mi hna hi an si. Zatlang paih champion ah Van Ceu Hmung a si i, Middleweight champion ah Ram Peng asi. Cun, Heavyweight champion ah a paihnak in Laimi nih tei khawh rih lomi Rung Lian Ceu nih a co tthan. Photo-Credit: Lai Kam Thang


Kawlram Chung, Ta-chi-late Kenne Khuate, Rithaisi A Zumi Pawl Umnak Hmun (Video) – Chin Modern News\nKawlram Chung, Ta-chi-late Kenne Khuate, Rithaisi A Zumi Pawl Umnak Hmun (Video)\nPosted By: chinmodernnews December 18, 2018\nTa-Chi-Late (တာခ်ီလိတ္ၿမိဳ႕) peng, khuate pakhat ah riithaisi nih a suai cangmi hna (si-tha-ma) pawl cu mahtihin kawm batukin an sakmi ah an erh hna.\nSi phiatnak ding caah an sakmi hmun ahcun minung 70 hrawng an um tiah theih a si. Luhnak man minung pakhat ah Thailand phaisa in 3,000 Baht (Myanmar in 147,000 Kyats hrawng) an lak hna.\nZeicatiah, cozah lei zongin bawmhnak zeihmanh a um lo caah an hmang ding, ei awk le din awk zohkhenhnak hna ding caah mah phaisa 3,000 Baht cu an laknak hna a si.\nCun si-ai lei zongin zohkhenh/thlopbultu thiamsang an um lo. Si i phiat a duh ve ko nain, luhnak man phaisa 3,000 Baht a pe kho lomi zong an rak um ve caah, Eleven Broadcasting nih an umnak hmun tiang va kal in mah an konglam hi kan vun langhtermi a si tiah an langhter.\nမူးယစ္ေဆးရဲ႕ သားေကာင္မ်ား (ရုပ္သံ)တာခ်ီလိတ္ၿမိဳ႕နယ္မိုင္းကိုးအုပ္စုရန္ကုန္ရြာေဆးျဖတ္စခန္းစခန္းဟာလူဦးေရ ၇၀ ေက်ာ္ခန္႔ရွိေနပါတယ္။အဲ့ဒီစခန္းအတြက္ သက္ဆိုင္ရာအစိုးရေတြရဲ႕ အေထာက္အပံ့မရရွိသလို တစ္ဖက္မွာအေၾကာက္တရားနဲ႔ ေဆးျဖတ္ေနရကာ တတ္ကၽြမ္းနားလည္တဲ့ ဆရာ၀န္ေတြလို ပညာရွင္ေတြလည္း မရွိဘူးလို႔ သိရပါတယ္။ေဆးျဖတ္စခန္းအတြင္းေဆးျဖတ္လိုသူေတြဟာထိုင္းဘတ္ေငြ (၃၀၀၀) ေပးရတာျဖစ္ပါတယ္။ အဲဒီလိုေပးရတာဟာအေထာက္အပံ့ေတြမရွိတာေၾကာင့္ စားေသာက္ေကၽြးေမြးစရိတ္အျဖစ္ ေပးေခ်ရတာ ျဖစ္ၿပီး တာခ်ီလိတ္ၿမိဳ႕နယ္တြင္းမွာ ေဆးျဖတ္ခ်င္ေပမယ့္ ေငြေၾကးမရွိတာေတြနဲ႔ ျဖတ္ဖို႔မျဖစ္နိုင္ေတာ့တဲ့ သူေတြ စုေ၀းေနထိုင္တဲ့ ေနရာေတြလည္းရွိေနတာေၾကာင့္ Eleven Broadcasting ကေန ေဆးျဖတ္စခန္းရဲ႕ အေျခအေနေတြနဲ႔ ပူးပြဲတင္ဆက္ေပးလိုက္ပါတယ္။\nPosted by Eleven Broadcasting on Monday, December 17, 2018


March Thlathih Tiang Sianginn Kai Ding Timi Kong ah Duhlo Langhternak a Karh – THE CHIN JOURNAL\nMarch Thlathih Tiang Sianginn Kai Ding Timi Kong ah Duhlo Langhternak a Karh\nJanuary 5, 2020 ah Myanmar ram Fimcawnnak Vuanci Zungpi nih March thlathih tiang sianginn kai a si cang lai, tiah thawng a thanh hnu in Myanmar ram hmun tampi ah duhlo langhternak an tuah hna.\nAtu bantuk in cacawn caan an sauhmi kong he pehtlai in January 8 ah Yangon University of Education (YOEU) nih duhlo langthernak cawlcanghnak (Green Ribbon Movement) an tuah i Myanmar ramchung Education College tampi nih an hun tuah cio hna.\nYangon, Magwe, Sagaing, Taungyo tibantuk pawl ah siangngakchia le saya/mate telh in Green Ribbon Movement cu pehzul in atu an tuah cuahmah.\nMarch thlathih tiang sianginn kai ding timi kong ah Myanmar ramchung cachimtu saya/ma bu zong nih December 22 le January 5 ah duhlonak cathanh an rak chuah i Fimcawnnak Zungpi nih atu bantuk in biachahnak a tuahmi kong hi letpiak tthan ding in an hal.\nFimcawnnak Zungpi nih thawng a thanh ning ah “Taang – 4 le Taang – 8 hi February 14 in March 3 tiang caminpuai an phi lai. A dang cataang pawl (Taang – 5, Taang -6, Taang – 7 le Taang – 9) hi Taang – 10 caminpuai phit dih hnu March 23 le 31 karlak ah caminpuai an phi ve lai,” ti a si.\nTaang-cheu, Taang-1, Taang-2 le Taang-3 belte cu caminpuai phit um ti loin ding timhtuah a si.\nCherhchan: BBC, The Voice


Khrihfa nun zia cu Bible ca ah a um ko lengah Pastor le Evangelist zong nih kan hna tlum loin an ti awk cawn piak kan si. Pathian nih ningcang loin hmuhmi chaw cu a fih i cuai deu cu a huat ti zong Bible a um, kanmah tein kan va rel lo hmanh ah theih lengmang asi ko. Jesuh Khrih a chuah hi zeizong te a tling dihmi vancung kal tak in vawlei ah a chuah asi i cu hmanh ah a niam bik ti khawh asimi Caw inn chung i caw rawl einak kuangah a chuak. Cucu mi sifak hna kan sining aa hrawm khi asi. Nihin kan kiangkap ah thil lum hruk awk a ngei lomi, hmawca, kedan lum, kuthrolh lum, luchin lum, hngawngngerh le zan thawnh puam lum icawk kho loin a um mi an um maw? Docawi le thlaipat in thil lum, thil dawh aa zalhmi an um maw? Christmas lai zarh tha ah zarh sa aa zalh kho lomi an um maw?\nNihin Chinmi thil zuar pawl i ruat than tuah. Sathat pawl iruat than tuah uh. Thil man a kai, sacuai a zor! Cucu kan biakmi Pathian nih a kan duh piak mi lungput a si hnga maw? Sunglawi ngai in kan orhmi Khamhtu Jesuh lungput a si hnga maw?\nCozah rian a tuan i tuanvo ngeitu upa tah thimnak nan luh lai le mizapi thimfung nan hal lio i nan bia pawl kha nan philh maw? Sipin Committee zong zei nan tuah? Ziah mizapi aiawh tu, khuanu khuapa bantuk in kan nu can kan pa can ah a dir dingah kan in thim mi hna nih thimnak nan rak luh lai ah khan Sacuai tling lo cu tlaih bak ding ee cu ee kha ee nan rak ti lo maw kha? Cuai khat 7000 le 8000 in kiap 70 hmanh a tling lomi sa an zuar mi khi tah ziah nan itheihter lo. Sa maw an in hleh lengmang hna hngal hlah.\nKan hnu lei ah AG biakinn hmai ah khin dawr pakhat nih an thil zuar mi chungin zeimawzat cu 50% man thumh in thil an zuar. Zeitluk zohchun awk tlak dah a si? Christmas lai ah ngakchiat zei tuak kho lo nih an nu le pa, chungkhar khuasak ning hngal loin hawi an hngar ruang i an nu le pa an i hauh hna tikah docawi thlaipat in an cawkmi thil puan, an khuasih celh lo ah izalh thil pawl khi zeitin? Sullam ngei lo, a let in na thil man na kai tawn mi le, voidang ah letcian na ti i an zuar khawh timi lo, na thilpuan tiang man fak fak na hauh hna kha zeitin?\nKhrihfa kan sinak nih zeihmanh kan nun a remh lo cu kan hrinthan lo, Pathian kan theih tak tak lo caah asi ko lai. Amah bel biaknak inn chungah aa hlok len i a kut phar in Halleluijah voi sawm rel cawk loin a aumi pawl zong chawkawlnak ah sifak mihar zawnruah nan hman lomi kha zeitindah a hei si hnga? Kan ka lawng in Pathian kan biak kan timi nih kan nun a remh lo cu zeiti awk tha hlah. Amah bel Pathian sermi Minung asi ve mi nih cun khua fak deuh in ruah le mi zawn ruahnak te zong ngeih in thil tuak tan deuh cu a herh hringhrin ko. December thla a chuah cun khuate um nu le pa tam deuh le ram leng um hlawhhlang pawl cu zan mitkuh cim lo in lungretheih le dinh mui hmu loin rian kan tuannak ah Christmas hi kan tih cang.+++


China nih Covid-19 cu mi dohnak ah an hman : US senator – Chin 11 News\nChina nih Covid-19 cu mi dohnak ah an hman : US senator\nPosted By: chin11news June 27, 2020\nSenate Armed Services Committee chairman tuan lio mi US senator Jim Inhofe nih cun China nih Covid -19 cu a tha lo ningin an hmang tiah a chim. Hi zawtnak ram kip i an i buaipi lio ah China nih cu ram kip hna a kan hnawh tiah a chim.\nTunai ah China nih South China Sea- ah Taiwan, Malaysia, Vietnam, le Indonisia rampawl cu hna a hnawh hna, India zong ramri kongah a buaihnawh i India ralkap 20 nunnak tiang a liam. India cu China cungah athinhun i, kan lehrulh lai tiah a ti.\nNational Defense Authorization Act of Fiscal Year 2021 hi China le Russia message thawnglak nak bantuk a si. A sinain zei bantuk lam hmanh in kan US ram cu an chiatter kho lai lo. Vulei cung ralkap thawngbik kan nei i, National Defense Strateyg thar kan nei fawn, hihi a ruang cu ralkap lei thazaang in a kan zuamcawh tu China le Russia nih kan thil tuah mi an thei thluahmah caah kan thleng a ti, cun Inhofe nih an ralkap that nak kong a chimchap.


Topic: Pathian Duhning Thlacam Nun: By Pastor Aye Myint – Chuncha News\nTopic: Pathian Duhning Thlacam Nun: By Pastor Aye Myint\nZumtu u le nau hna Pathian duhning thlacam nun timi Devotional Article in thazaang lak than hna usih. Thlacam cu rawl-ulhnak in siseh cun ulhlo zong in siseh cam a si tawn. Thlacam hi kan mah duhnak halnak ca lawngah siloin Pathian he pehtlaihnak tuah in biaruahnak le biaknak le kan nunnak ah a mah Pathian duhpiakmi hngalnak a si ti kha kan hmuh fian ding a si.\nBible chungah thla a cammi nun kan hmuhmi cu anmah duhmi an halmi zong Pathian nih a leh hna i cun Pathian nih a tinhpiakmi ningin a lehmi hna zong kan hmuh. Cu chungah Pathian nih a tinhpiakmi ningin a lehmi hna kong he pehtlai in thazaang lak tti dingin vun langhter ka duh. Mathai 26:39 chungah Jesuh nih Gethsemane Dum ah thla a cam mi cu, “Ka Pa, a si khawh ahcun hi hrai hi ka thialpiak ko. Sihmanhsehlaw keimah duhmi cu si hlah seh, nangmah duhmi tu si ko seh” tiah thla a cam. Jesuh nih a Pa duhnak ai thim i vailam cungah thihnak tiang a innak thawngin mi vialte zungzal nunnak a kan hmuh ter.\nCu ve bantukin nang le kei zong kanmah duhnak nakin Pathian duhpiak mi ningin thlacam zia kan thiam a herh timi kha hi ca thiang nih a kan cawn piak. 2 Korin 12:7-10 chungah, Paul nih “Pawrhlawt ruamkai in ka um sualnak hngalo Pathian nih ka pum ah hling pakhat a chiah. Cucu ka lak piak ko tiah voithum tiang Bawipa sinah thla ka cam. A ka lehnak cu “Ka vel hi na caah a za ko. Zecatiah ka thawnnak cu derthawmnak ah a lang” a ti. Cu ve bantukin nang le kei zong na cungah siseh, fanu fapa kongah siseh, zeibantuk thil na cung i a hartuk mi hling na intuar hmanhah vuivai loin, Bawipa a thawnnak muihmuhnak le a sunparnak caah ti lungput ngeih in thla a cam tu si ve ko hna usih.\nDaniel 6:1-28 chungah, “Daniel nih nikhat ah voithum lengmang thla a cam i Pathian a thangthat ruangah a tonmi thil cu chiandeih thongah cun an thlak. Sihmanhsehlaw Pathian nih chiandeih hna cu an kaa phih awkah a vancungmi kha a run thlah hna i cucaah a cungah zeihmanh thatlonak an tuah lo.” Daniel nih thla a cam i a tonmi harnak ruangah kan Pathian cu a nung mi Pathian a sinak le a thawngmi Pathian a sinak kha mi vialte nih an hngalhnak le an tihzahnak caah a rak si. Cu ve bantuk in nangmah lei in sunghnak le harnak lawng ka tong tiin na ruahlio caan ah hin Bawipa nih a lianngannak na cungah langhter a duh caah a si ti kha theih in Pathian sinah thla a cam tu si ko hna usih. Amen\n1 Thessalonians 5:16-17 chung zong ah, “A zungzal in i lawm u, a zungzal in thlacam u. Zeibantuk thil nan ton hmanh ah lunglawm in um u. Khrih Jesuh chung i nan nunning ahhin hiti hin nung hna seh, tiah Pathian nih an duh hna.” A zungzal in thlacam nun ngeih ding hi Pathian nih a kan duhpiak mi a si.\nNihin zumtu nang le kei zong thla kan cam tikah kan mah duhmi kan kan hmuh lo, kan colo zongah zeizong vialte hi a tha leiin a kan serpiaktu Pathian a sinak kha zum hna usih. Cun harnak lungretheihnak kan cung a tlun tikah mi vanchia kan silo. Hla phuah tunih “Zeikip sihnaseh ka cung a tlungmi kha ka thlarau caah an tha dih ko.”\nCu caah Pathian sin thla kan cam tikah, kan mah duhnak lei lawng siloin kan biakmi kan Pathian nih a kan duhpiak ning in thlacam nun a ngeitu siko hna usih. Kan dihlak caah bawipa nih thluachuah kan pe ko hna seh. Amen. Ref: Prayer Ministry Group\nGood News: Mai Lal Pek Kil @Kilte Nih Paletwa Ralzam Caah Phaisa A Hlut\nThihdar: US Tulsa Ah Senior Pastor A Tuan Liomi Rev. Dr. Thawng Khan Cin (Kum 68) Cu Covid-19 Zawtnak In Mual A Liam Tak


Inn 106 An Khangh - News and Media\nKalay peng thlanglei ah SAC ralkap le PDF kahdohnak a chuah dih in SAC ralkap le Pyusawthi nih, Siaphu khua cu an khangh caah inn 106 a ciam. Facang chiahnak rawlruk 11 zong a ciam, tiah CDF-KKG nih cathanh an chuah. SAC ralkap le Pyusawthi hna cu April 30 zanlei sang in Ashihshi, Dungwe(ဒိုးနွယ်) le Shiaphu khua hna telh in kiangkap khua hna ah rallam an sial pah in duh paoh in meithal an puah.\nKhuami inn zong an khangh caah minung 7000 leng an inn le lo an chuah tak. Thazaang tamtuk in rallam a sialmi SAC ralkap pawl cu CDF-KKG၊ VAKOK (CNDF)၊ PDF-Kalay၊ RKDF၊ Pah Kah Phah ṭangrual phu hna nih an kah hna caah SAC ralkap tamtuk an thi. Ṭangrual PDF lei in ralkap a thimi an um tiah theih a si. Credit – TCP


Uniform Hi Arak Biapi Tuk Mi Asi - News and Media\nUniform Hi Arak Biapi Tuk Mi Asi\nMay 22, 2022 admin MYANMAR 0\nShan hriamtlai phu SSPP/SSAA commando ralkap pawl hmanthlak cu online mi tampi nih uar mi ah achuah. cheukhat nih cun Uniform abiapi lo nan ti men lai nain Fact asi mi el awk thalo mi cu Uniform hi huham angei tuk power angei tuk mi asi caah vawleicung ramkip nih an ralkap pawl Uniform khi abiapi taktak ah an chiah i special tak in an tuah piak hna uniform tling pakhat lawng hmanh ah dollar tamtuk adih ti asi. Tutan SSPP ralkap zong hi zoh uh law an uniform zoh lawng hmanh ah huham an ngeih tuk a thawng khun mi an lo cheukhat lebang cu ralkap lut hna nan lungchuak ve lai. Credit – AC\nA Nunnak Liam Mi Salai Alexander Sang Kung Thang\nRalkap Nih Hriam Ngan In An Kah Hna


Kawl Ralkap Hna Ei le Din Phur Mi Ti Lawng Cu Kah Piak An Si. – Chintanbo\nKawl Ralkap Hna Ei le Din Phur Mi Ti Lawng Cu Kah Piak An Si.\nMay 13, 2021 admin THAWNGPANG 0\nKawl ralkap pawl riahcaw phurtu Tilawng cu KIA nih lampi ah an rak kah piak hna i an riahcaw vialte an lak piak dih hna tiah Kachinwaces nih a tarlangh.May 11 Sui Ku ah KIA nih an kah mi Tilawng hi Hlai pawng ah riah caw chek ding in ai dinh lio ah KIA pawl nih an kah i an riak caw vialte zong an lak piak dih hna tiah a hmun ummi pakhat nih a chim.\nHi i kahnak ah hin Ralhrang lei 4 zong hliamhma an pu. A tubantuk in ralram ah a ummi riahcaw pe ding in a kal mi Tilawng cu tuzing suimilam 7 hrawng ah khan KIA nih an rak kah hna hi a si. Tilawng cung ah hin Facang tun 1000 le Chiti, Cite le herhhai dang tampi a um. May 7 zong ah khan Sui Ku lei a rak kai mi ralhrang pawl an i cit mi Tilawng cu KIA nih an rak kah piak hna.\n#Kachinwaves, Hmanthlak Google\nThawng dang: Bank le ATM in tangka chuah tu hna Cazin pek dingin Central Bank nih Nawl a chuah. Ralhrangbu nih Nawlngeihnak a lak ni February 1 in May 7 tiang Bank ttengnge pawl le ATM in tangka a chuah tu, a chiah tu Cazin cu biathli ah chiah in kuat dingah Central Bank nih Bank pawl sinah thawng a thanh hna.\nFebruary 1 in May ni 7 chung pumpak in siseh, Company le Bu hna siseh Tangka an chuah zat le an chiah zat cu May 14 hlan ah Central Bank ah na kan kuat lai tiah theih ter mi a si.\nKuat ding mi Cazin hna cu Minung, Company le Bu pakhat cio nih Phaisa an chuah nak, an chiah nak cazin le Pumpak, Company le Bu hna i phaisa kuat le cazin felfai ten an tuahnak pawl a si tiah theih a si.\nThih Nak Chung In Luat Nak Le Ngaih Thiam Nak.\nKan Mi Phun Hna Nan Ngaih Chia Hlah U,Nan Pong Te Ah Kan Um Ko I,Nan Hnu Lei In Kan Dir Peng Ko. By ..CNF/A


Jehovah Tehte Hna Ruakvui Pumhnak—An Hmuh Ning le An Zulhmi Phung Cu Zeidah An Si?\nREL KA DUH Africa Holh Albania Holh Amharic Holh Arab Holh Armenia Holh Armenia Holh (Nitlaklei) Azerbaijan Holh Azerbaijan Holh (Cyrillic Cafang Hmanmi) Basque Holh Bassa Holh (Cameroon) Batak (Toba) Bosnian Boulou Holh Brazil Kut Holh Bulgaria Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Cibemba Holh Citonga Holh Croatia Holh Czech Holh Denmark Holh Dutch Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Grik Holh Guarani Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Iban Holh Iceland Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kachin Holh Kayin Holh (Sgaw) Kikamba Holh Kiluba Holh Kinyarwanda Holh Kirghiz Holh Kirundi Holh Korea Holh Lingala Holh Lithuania Holh Lomwe Holh Low German Holh Luo Holh Madagascar Holh Malayalam Holh Malaysia Holh Malta Holh Mam Holh Masidonia Holh Mauritius Creole Holh Maya Holh Mazatec Holh (Huautla) Mingrelian Mirang Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh (Zimbabwe) Norway Holh Nzema Holh Oromo Holh Ossetian Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Romania Holh Romany (Macedonia) Cyrillic Russia Holh Sepedi Holh Serbia Holh Serbia Holh (Roman Cafang Hmanmi) Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Sãotomense Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tojolabal Holh Tonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzotzil Holh Ukraine Holh Urdu Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Wayuunaiki Holh Xhosa Holh Yoruba Holh Zapotec Holh (Isthmus) Zulu Holh\nJehovah Tehte Hna Nih Ruakvuinak Kha Zeitindah An Hmuh?\nRuakvuinak he aa tlaiin kan hmuh ning le kan zulhmi phung cu Baibal cawnpiaknak cungah hram aa bunhmi a si, mah ah a tanglei kong hna aa tel:\nKan dawtmi pakhatkhat an thih tikah kan ngeih a chiatmi cu a phung a si ko. An dawtmi pakhatkhat an thih tikah Jesuh zultu pawl cu an rak ṭap. (Johan 11:33-35, 38; Lamkaltu 8:2; 9:39) Cucaah ruakvuinak kha nuamhnak puai bantukin hmuh kan duh lo. (Phungchimtu 3:1, 4; 7:1-4) Mah canah zaangfahnak langhter caan in kan hmuh.—Rom 12:15.\nA thimi nih zeihmanh an hngal ti lo. Kan miphun asiloah nunphung sining kha zeirel loin kan um lo, asinain mithi pawl cu hngalhnak an ngei rih i kan nunnak ah huham an ngei timi Baibal he aa ralkahmi zumhnak cungah hram aa bunhmi tuahsernak kha cu kan hrial. (Phungchimtu 9:5, 6, 10) Mah tuahsernak ah zan it loin mithi hngah, thih camtuak puai tuah, mithi caah raithawinak tuah, mithi pawl he i chawnhbiak le nuhmei sinak phunglam ti bantuk phungphai hna aa tel. “An sin cun nan i ṭhen hrimhrim lai. A thiang lomi kha zeihmanh tawng hlah u” timi Baibal lamhruainak zulh loin a kan umter khomi phungphai le tuahsernak vialte kha kan hrial.—2 Korin 6:17.\nMithi caah ruahchannak a um. Thawhṭhannak a um lai i thihnak cu a um ti lai lo tiah Baibal nih a kan cawnpiak. (Lamkaltu 24:15; Biathlam 21:4) Mah ruahchannak nih a hleihluat tuk in ngeihchiat lo awkah a kan bawmh. Mah nih a hmasa Khrihfa hna zong kha a rak bawmh hna.—1 Thesalon 4:13.\nBaibal nih aa toidormi si awkah ruahnak a kan cheuh. (Phungthlukbia 11:2) Ruakvuinak kha kan ngeihchiah zeitluk dah a si ti langhternak le i “porhlawtnak” caah kan hmang lo. (1 Johan 2:16) Ruakvuinak ah nuamhsaihnak tuah asiloah a man a fakmi ruakkuang tuah le mi hmuhnak ah aa dawhmi a si nakhnga tangka tampi hman kha kan duh lo.\nRuakvuinak he aa tlaimi kan zumhnak kha midang cohlanter awkah kan i zuam lo. Mah he aa tlaiin “kan dihlak hin Pathian hmaiah kan kong kan i chim cio a herh lai” timi Baibal phunglam kha kan zulh. (Rom 14:12) Asinain caanṭha a um tikah kan zumhnak kong kha “nemnak le hmaizahnak in” fianter awkah kan i zuam.—1 Peter 3:16.\nJehovah Tehte Pakhat Ruakvuinak Cu Zeitindah Tuah A Si?\nA Hmun: Chungkhar nih ruakvui pumhnak tuah dingin bia an khiah ahcun khoika ah dah kan tuah lai ti kha chungkhar hna nih an i thim khawh. Tahchunhnak ah, Biakinn, mithi inn, an inn, ruakkhanghnak asiloah thlan pawngah maw kan tuah lai ti kha an i thim khawh.\nPumhnak: Phungchimnak cu Baibal chimmi mithi kong le thawhṭhannak ruahchannak kong a si, mah in a tangmi chungkhar nih hnemhnak an hmu. (Johan 11:25; Rom 5:12; 2 Peter 3:13) Ruakvuinak ah a thimi nih a rak ngeihmi sining ṭha le a zumhfehnak in kan cawn khawhmi kong hna kha chim khawh a si.—2 Samuel 1:17-27.\nBaibal ah hram aa bunhmi hla kha kan sa. (Kolose 3:16) Hnemhnak a pemi thlacamnak in kan pumhnak kha kan donghter.—Filipi 4:6, 7.\nBul peknak: Ruakvui pumhnak ah tangka kan kholh hna lo. Cu bantukin Khrihfabu pumhnak hna zongah thawhlawm kholh a um lo.—Matthai 10:8.\nAa pummi: Biakinn i tuahmi ruakvui pumhnak ah Jehovah Tehte a si lomi hna zong i tel khawh a si. A dang pumhnak hna bantukin ruakvui pumhnak zong zapi caah tuahmi a si.\nJehovah Tehte Hna cu a dang biaknakbu nih an tuahmi ruakvui pumhnak ah an i tel maw?\nJehovah Tehte pakhat cio nih Baibal phunglam in cawnpiakmi an chiaṭha thleidannak lungthin cungah i hngat in kaa tel lai maw, tel lai lo ti kha biakhiahnak an tuah. (1 Timote 1:19) Asinain Baibal phunglam he aa tlak lo tiah kan ruahmi biaknaklei puai hna ah cun kan i tel lo.—2 Korin 6:14-17.\nShare Share Jehovah Tehte Hna Nih Ruakvuinak Kha Zeitindah An Hmuh?


China nih lih a chim ruangah china uico an ti mi, A dirkamtu WHO zong a ram chungah lut a siang ti lo – Thechinlungnews\nChina nih lih a chim ruangah china uico an ti mi, A dirkamtu WHO zong a ram chungah lut a siang ti lo\nPresident Trump nih WHO cu Tuluk cozah a huhphenh tu nan si. Tuluk cozah lei ah a ttangmi bu nan si tiah a ti hna. Cucaah President Trump nih US nih WHO ah kum khat ah US$ 400-550 million bawmhnak apek tawnmi cu a chah piak colh hna. Tuluk cozah nih cun kum khat ah WHO ah US$40 million lawng a thawh. Credit- Salai Lairamthang\nBe the first to comment on "China nih lih a chim ruangah china uico an ti mi, A dirkamtu WHO zong a ram chungah lut a siang ti lo"


Min Aung Hlaing Ralhrang nih tei dingin an fuhmi, Victoria camp cu thlam sawhsawh te a si te lai! – The Cherry Par\nMin Aung Hlaing Ralhrang nih tei dingin an fuhmi, Victoria camp cu thlam sawhsawh te a si te lai!\nRalkap nih tei dingin an fuhmi, Victoria camp cu thlam sawhsawh te a si te lai. Victoria camp tak cu an hmu lai lo. Chin ram dihlak hi Victoria camp a si zong kha an ifiang lai lo. Victoria camp cu chinmi thinlung ah a ummi a si, timi zong an hngalh lai lo.\nCucaah, Victoria camp tak cu, zeitik hmanh ah an la kho lai lo i, an tei kho lai lo. Israel pawl an hmai ah Rili sen pi a um. An hnu in Faro Ralkap nih an kulh hna. Rili le ral karlak an um lio ah karlak ah, a cheu nihcun Faro sal dirhmun ah kir an duh tiah an zai.\n“Faroh sal si a nuam deuh” tiah a cheu an zai bantuk in, nihin Kan ral nih an kan dum cuahmah lio ah, a cheu nihcun, Ralkap tang idawr ziar in an sal si hi kan him deuh lai. Kan doh hna ahcun an kan thah lai” tiah an zai len ko lai. Cuticun, an zai cu Pathian kan lei ah a ttan an hngalh lo caah le, teinak kan sin a um, an hmuh khawh lo caah a si.\n1967 Kum, six days war tiah hngalhmi ah, a dir ka mite, Israel 🇮🇱 ram, ram fate cu, Muslim ram, ram ngan pipi ram 5 nih an tuk nain an rak tei lo. Zeicatiah, an lei ah Pathian a um caah a si. Zoh hmanh u! MAH ralhrang tanks nganpipi le meithal thatha hna cu, an zaam tak te lai i, an rak iphawrhmi meithal lila in anmah kha, kah an si te lai. Credit: Zasang Cinzah\nRev. Dr. Hai Vung Lian; Victoria Camp le Masada Camp. Masada Camp hi Rome Ralkap a rak dohtu hna Judah dothlennak ralkap pawl sakhan pakhat asi. Judah ramcar nichuah lei a donghnak, Rili Thi nitlaklei kapte ah a ummi, Rili Thi khi chuk zoh in a hei zohmi tlang pakhat asi. Hi Masada Camp kong ka ruah fate, Victoria Camp tuanbia hi ka ruat theu tawn.\n1988 ah Kawlram buainak fak pi in a chuah tikah, Kawlram in college siangngakchia tampi le mipi mino tampi, cozah duhlo ruangah dothlennak bu an rak dirh. Cuticun CNF zong cu a hung chuak. Ka sianginn kaipi hawikawm tha tampi zong CNF ah an lut hna i, Champhai Refugee Camp, Mizoram ah an rak um hna. Champhai ka tlawn lio ah a cheu cu kan rak i hmu tawn hna.\nCNF cu kan miphun caah adirmi an si caah, tha kan pek hna. Kan rak dirkamh ve hna. Mipi nih tanpi a herh ti hi, ka rak chim peng. Mizoram kan kal caan zongah, CNF kan ton hna ahcun, angki, tawhrolh tuktak pek lo le tirawl danghlo in ka rak um bal hna lo. Acheu ka hawi le cu CNF an luh lai ah, “Zeitindah na na ruah? Luh ka tim ve ko hih?” tiah ruahnak arak ka halmi zong an rak um pah tawn. “Ram le miphun ca i nunnak pek ding in riantuan nan duhmi cu, a sunglawi taktakmi asi. Lut u” tiah ka rak ti tawn hna.\nChamphai, Aizawl, Lawngtlai le Mizoram khuate tampi ah kan rak i hmu pah tawn hna. An tuanbia le sining tampi ka rak hal hna. Lakphak tii kan ding ti. Bia kan i ruah. Capo kan sai. College kai lio kong tuanbia hlun kan chimti tawn hna. Lung a rak leng ngaingai tawn ko.\nTuanbia tampi a um nain, mah vial in si ko rih seh law. Ka philh khawhlo bikmi pakhat cu khuate pakhat ka tlawn lio i a cangmi thil asi. 1997 May thla hrawng asi. Hakha ah Lt. General Chit Swe a rak tlung lai ti asi. CNF khuasak deuhnak khua paoh ah, ralkap an rak kuat hna.\nCu lio ah, khua pakhat ah Youth Conference an ngei i, cawnpiaktu ah an rak ka sawm. Cu khua ahcun College kan kai lio i ka hawi le asimi Lt. Uk Lian Thang he kan rak i tong. Bia kan rak iruah. Capo kan sai. Tirawl kan ei ti. Hman zong kan sinah a rak i thla ve.\nZarhpizan cu tian zan asi. Biakinn ah hawikawmhnak kan ngei. Kawi Uk nih cun, “Kawi Vung nih Mirang hla kan sak piak seh” tiah ati. Amah nih a rak ka dawh. Abia el ka duh lo caah, “Cotton Field” timi hla ka rak sak. Kan rak i nuam tuk. “Kawi Uk, nan ngam tuk leh pek! atu hi khua ah ralkap 30 tluk an um ko nain hi tluk nan ngammi cu?” tiah ka rak ti. KIA zong hi Myikyina khuachung tiang an um ko. Mipi kan cungah zumhtlak sinak (thit-sa) an ngeih paoh ahcun a pawi lo” tiah a rak ti. Amah a cawngtu ralkap pa he zong kan rak umti. Ni 2/3 chung khua kan rak sa ti. Hi tibantuk in hmun tam nawn ah, CNF ka hawi le he khua kan sa ti tawn. Hawikawm in kan i hmuh caah hrial awk kan rak tha lo.\nCucu College ka hawi pakhat he kan i ton a donghnak asi. 1997 ah USA ka phan. 1998 ah Lt. Uk Lian Thang le Ralbawi That Ci cu “Kawlram ralkap nih an rak tlaih hna” ti ka theih. Ka theih zan cu, a hngih zong ka hngilh kho lo. Thantlang le chonh khawh asi fawn lo. Lungrethei taktak in ka rak um. Ka lung a rak fak tuk. Nihin ni tiang hi pasaltha pahnih an thihmi cu, ka ngaih a chia peng rih. Kan miphun caah sunghnak nganpi asi.\nUSA ah CNF upa cheukhat an rak phanh caan ah, ka va tonta ve tawn hna. CNF hruaitu upa tam deuh cu, college kai ti kan si hna. Acheu kan u le deuh an si. Miphun le ram caah pumpek riantuanmi an si pin ah hawikawm sinak zong in kan i tlaihchan caah, CNF kong hi ka umnak hmun in ka ruat peng. An tuanbia le cawlcanghnak thawngpang ka hlat peng. Thawngchia kan theih hna ah ngaih a chia tuk tawn.\nCNF upate he kan i ton caan ah India ram Victoria Camp kongkau, eidin kongkau, khuacaan, zawtfah tibantuk le an camp hi a himbawm maw timi kong ka hal tawn hna. Ralbawi pakhat nih, “Victoria Camp cu, Kawlram lei in kah awk cu a rem tuk lo. A ngiar cu an rak ngiar pah tawn. Thil aphunphun (??) in kan kham ve ca an tih le an ra ngam taktak lo” tiah a rak ti.\nIndia ram Victoria Camp cu a hmanthlak tlawmte lawng ka hmuh. 2005 ah India Assam Riffle nih an kah hna caah Victoria Camp cu an ra chuahtak. Laimi dihlak kan ngaih a rak chia. CNF leikap in minung pakhat hmanh an thih lo caah kan rak i lawm tuk. Victoria Camp aa rawh ruangah, CNF tanhnak thinlung kan ngei chinchin. Lai mipi thinlung zongah, CNF tanhnak a chuak chinchin.\nKawlram cozah he daihnak an tuahmi hnatlaknak bantuk in, CNF headquarter hmun thar caah 2012 ah survey an rak tuah. January 4, 2013 ah CNF Central Committee nih, Tlanglo kuapawng Tio kap ah sakhan ser i, cucu Victoria Camp tiah min pek ding le headquarter caah hman ding in bia an rak khiah. Cu camp cu India-Burma ramri ah a um i, hmunhm tha ngai asi. Motor zong luhchuah a fawi ngainak asi. India ram zongah fawi tein luh khawh asi i, Thantlang lei kal duh zongah Vanzangtlang lam in nuam tein kal khawh asi.\nVictoria Camp an tuah thawng ka theih tikah, lunglawmhnak nganpi ka ngei. Kan miphun min thatnak asi tiah ka ruat. Kawlram caah daihnak asi lawng siloin Democracy lamlei ah duhsah tein a kal ziahmahnak asi lai timi zong ruahchannak a um.\nKawlram cozah he daihnak an tuah hnu ah, Ralbawi Solomon zong USA ah a rak kan tlawng. Tanghra kai ti kan si. An nih khan dang an si. Mah bantuk catang khatmi he kan i hmuh than tikah lunglawmhnak tampi a um. Victoria Camp thar an tuahmi kong zong cu, a kan chimh. A hmanthlak cu hmuh awk aum lo caah kan rak hmu lo.\n2015 ah USA ah Lairam in a rak kan tlawngmi pastor pakhat nih, Victoria Camp an tlawnnak le hmuhtonmi kong a ka chimh. Hmanthlak zong tlawmpal a ka piah i atu ka tarmi hi an si. Pastor zong nih Victoria Camp an kal i tha an pek hna hi thiltha asi. Zeicatiah Laimi, Pathian le Victoria camp cu aa then kho ding an si lo. Victoria Camp ah pastor zong chiah ding a herh.\nVictoria Camp i thil tlam a tlinloning, a linh ning, an harsatnak kong le tem-innak kong a ka chimhmi cu ngaihchia ngaingai asi. Kan miphun ralkap CNF hna caah zeidah Laimi nih kan tuah khawhmi a um timi a um? Ziah cu tluk har cun kan chiah hna hnga timi ka ruat. Tuanvo tampi kan ngei timi a lang.\nVictoria Camp he pehtlai in, Kawl cozah nih tihzah le upat tlakmi sakhan asi zong a herh. Ziah Laimi ramdang ah mah zatzat kan kal i, innlo thatha kan i sak lio ah, nunnak pek in ramca riantuanmi kan harter hna hnga timi ka ruat. Keimah pumpak cu Chinland Club zong ah ka lut i, tangka zong ka thawh peng ve. Hi pin zongah thawh peng ding ka tim. Kan miphun ralkap headquarter khi Chin ti asimi paoh nih, dirkamh a herh taktak.\nVictoria Camp cu kam miphun caah zei dirhmun dah a lawh ve kan zoh ta lai. Kachin miphun caah, KIA headquarter umnak Laiza khua cu uanthlar awk a tlak bantuk in le Karen pawl caah Manapalaw (atlu cang) uanthlar awk a tlak bang, Laimi caah Victoria Camp cu, kan i uanthlar dingmi camp asi ve.\nVictoria Camp cu, Thantlang Peng, Vanzangtlang a donghnak India-Burma ramri ah a um. India ram Victoria Camp aa rawk hnu ah, hika hmun hi Cozah nawl peknak in an sermi asi. Camp hi, Tlanglo khuataw Tio Tivapi kamte ah a ummi asi. Tiva ral cu tio asi i, tiva in nichuahlei cu Tlangro ram asi (Rili in pe zeizat? Tlanglo in meng zeizat dah a hlat? ti pawl theih ka duh nain, ka thei kho rih lo).\nKeimah bantuk in Victoria Camp phanh le hmuh a duh ko nain a hmu kho lo mi caah theihtlei asi theu lai timi ruahchannak he ka tarmi asi. CNF le Kawlram cozah karlak zongah daihnak um sehlaw, Victoria Camp hi Lai (Chin) Miphun zong miphun pakhat kan sinak a langhtertu kan “Hmelchunh” (Symbol) si. Miphun tetuai kan silo timi a langhtertu zong asi. Cucaah sunglawi deuh in tamhmawih le sersiam zong a herh taktak.\nAmin zong “Victoria” ti asi bang in, Victoria Camp hi Laimi kan caah teinak a kan petu “Hmelchunhnak” zong asi caah, hi camp hi kum tampi a hmunhnak lai le fek tein a dir khawhnak lai, Laimi dihlak kutsih in dir ding kan herh. Thazaang, chawva, fimnak, thluak, lungthin le thlacamnak he zuam kan herh.\nVictoria Camp hi, Israel mi nih an tuanbia ah an uar taktakmi Masada Camp bantuk asi. Masada ralkap sakhan hi, Herod the Great nih BC 37-31 ah a rak sakmi asi. Ral tuknak hna chuak zei sehlaw thuhnawhnak caah ti in ralrin ah a rak sakmi asi. Acungah “siangpahrang inn” (palace) zong a sak chih. Tichiahnak zong a tuah i, vanruahsurmi tampi an khawn. Edin le aherhmi tampi chiah khawh asi. Herod hi mifim taktak asi i, Engineering thluak a ngei tiah an timi asi. Hi hmun ngelcel hi sakhan a rak thimmi zong hi, thluak a ngeih tuk caah asi.\nMasada hi rawn bak ah a ummi tlang asi i, lungpang nih a kulh dih. Thlanlung bantuk in aa bunhmi tlang asi i, tlangpar ah a um. Nichuahlei kam lungpang hi pe 1,300 a sang i, nitlaklei kam hi pe 300 asang. Achung hi a rawnmi asi i, pe 1,800 x 890 a kaumi hmunhm asi. Acung lungpang cung vialte hi, mirang vawlei bantuk in an kham i, pe 4,300 asau. Tlangpang hi a chen tuk caah, kai khawhnak lam fatete 3 lawng a um ti asi. Cu lam an phih ahcun kai khawh dingmi tlang asi ti lo. Cu sakhan ahcun Rome ralkap an rak um.\nJudah miphun hi Rome Cozah nih an rak uk hna i, Rome uknak an duh lo caah AD 66 ral an rak tho. Cu ralthomi cu Sicarii ti an si. Cu hna nih cun Rome cozah cu an doh. Masada ummi Rome ralkap cu Sicarii pawl nih an thah hna i, cuka tlang ahcun an um. Rome ralkap nih Sicarii pawl cu an doh hna i, AD 70 ah Jerusalem Tenple Pahnihnak an rak hrawh. Cucaah atangmi Sicarii bu pawl cu, Jerusalem ah an um kho ti lo i, Masada tlangpar ah an zam.\nAD 72 tluk ah, Judah ralthomi pawl cu Rome ralkap nih an nawr thluahmah hna i, Masada zong cu an kulh. Rome Ralkap (X) Ligion nih an kulh. Ralkap, thawngtla le Sicarii a duhlomi an zapite 15,000 nih Masada cu an kulh. AD 73 thal chuakka ah an rak luh hnawh khawh. Cuka tlangpar ahcun Sicarii 960 an rak um tiah Josephus nih ca a tial.\nTlangpar hi kai a har taktakmi asi. Kalnak lam a um setlo caah asi. Cucaah Rome ralkap nih tlangtang pawngah sakhan an chiah i, chuak kho lo in an erh hna. Tii lo le rawl lo in sau tuk an chiah hna. Tlangpar cung kainak caah, minung thawng tampi nih vawlei an chilh chawm i, hlei an donh chawm i, kainak lam an ser. Thla tam tuk an i zuam hnu ah, Masada a cung sakhan rawnpi cu an va phan.\nMinung muisam an hmu ti lo; thawngpang a leng ti lo. Adonghnak ah tilu luannak ah aa thupmi nu (2) le ngakchia (5) lawng anung in an va hmuh hna. Sicarii pawl cu nu he pa he, ngakchia he, Rome kuttang in sal le thihnak tuarnak cha cun mah te thih a tha deuh an ti i, an rak i that dih ti asi. Pasaltha le nusaltha hna nunnak cu tuanbia ah a caam zungzal. Judah nusaltha le pasaltha hna an nunnak cu Masada ah a dong nain, Masada tuanbia cu a dong kho ti lo.\nIsrael ram cu 1948 ah ramthar an von dirh. Kum 18 asimi paoh kum 3 chung ralkap an tlakter dih hna (biaknak minung le Arab dah ti lo cu). Cu ralkap training an dih in sianginn kharni degree lakni ah, ralkap dihlak nih chiatserh in biakamnak an tuahmi cu, “Masada hi a tlu bal ti lai lo” (Masada Will Never Fall Again) ti asi.\nIsrael vanlawng ralkap hna degree an lakni ah Masada hi an hel ta hmsat dih hnu ah, biakamnak an tuah tawn. Cu tluk cun Masada hi Israel miphun nih an uar. Zeicatiah “An mahak let tampi a cakmi Rome ral ngan taktak an rak dohnak (resitance) hmun asi caah asi.\nMinung le ralkap hriamnam thazaang aa dan tuk caah, Masada cu Rome kuttang ah harnak tuar in tlu ko hmanh sehlaw, Israel tuanbia ah philh awk thalo in rolung tialtu sakhan le Israel miphun uanthlarmi thil pakhat asi. Cucaah Masada cu nihin ni ah Israel miphun hna an thawnnak le ralthatnak “symbol” (hmelchunh) pakhat asi i, Israel miphun uantlarmi (national pride) pakhat asi.\nCu vebantuk in Lai (Chin) miphun zong miphun pakhat kan si. Ram, nunphung le biaknak fek tein kan ngei. Holh le ca fek tein kan ngei. Nihin ni ah miphun pakhat kan sinak a langhtertu bik thil pakhat cu CNF hi an si. Cucaah hi cawlcanghnak hi kan miphun ning pi in thapek a herh. Demoracy ngah hnu zongah, mahte uknak nawl ngeih hlan chung paoh cu, CNF a um peng a herh i, mipi nih dirkamhpi zong a herh fawn.\nCNF pawl an umnak hmunpi Victoria Camp zong hi, Laimi caah Masada bantuk asi ve. Victoria Camp hi, Chin miphun dihlak i miphun pakhat kan sinak “symbol” (hmelchunhnak) a langhtertu a si. Masada zong rocar ngai ko nain Israel miphun uanthlarmi asi bantuk in, Victoria Camp zong rocar ngai ko hmanh seh Laimi nih uanthlarmi (Chin National Pride) a si ve.\nIndia ram ah a rak ummi Victoria Camp cu tlu ko hmanh sehlaw, Kawlram ah a ummi Victoria Camp cu a tlu bal ti lai lo timi hi, CNF le Laimi dihlak kan biafung tlaih si ve ding a herh. Israel ralkap dihlak nih, training an dihni ah chiatserh in bia an i kammi cu, “Masada cu a tlu bal ti lai lo” ti asi bantuk in, CNF dihlak zong nih training an dihni ah “Victoria Camp cu a tlu bal ti lai lo” tiah ti ve ding asi.\n← Breaking News; Hakha Lei Ah Ralhrang Motor le Tank Pawl Cu An Kal Cuahmah Cang!\nZualko; Ralhrang Nih Pa Thawng Lun Mang Le Salai Thawng Nei Mawi An Kah Thah Hna! →


Kawl nih Chin Miphun nautat mi kan si ruang ah lungfak awk athei lo mi hna nih cun NATIONALISM na ngei kho lai lo. – Lai Lungrawn Post\nKan vok le kan ar athih hmanh ah lungfak. Mi nih an kan soi hmanh ah kan thin hung. Fangkhat sungh ding hmanh ah thisen luan atih lo mi miphun kan si. Kawl nih tlangcung mi an kan nautat ning tuanbia hi tha ten na zingzawi bal maw? aruah tah nan ruat bal maw? Lungfah ding maw chim awk na ngeih? Lawmhnak dah chim ding dah na ngeih?\nRalkap nih 1988 in kawlram an uk USDP chan ah Chin ram ah zeitluk in dah arawh i Kawlram sifak bik ram ah acaan hi ruat rih. Khrihfa biaknak vailam tung an hrawh ah hacang rial in lungfah mi nan thin adam cang maw? 2015 in NLD nih cozah aser. Van ram nuam aphan lai bang ruahchan nak in NLD vote kan pek. Suh Kyi nih Chin miphun caah thil tha tampi akan tuah piak lai tiah kan ruah. NLD ah Lai MP zong laimi an si ve ko le Lai Miphun kan caah nuhrin covo , kan biaknak le kan nunphung an tthan cho ter cang lai tiah kan i ruah chan. Van le vawlei bang kan ruahchan nak he cun aa hla tuk .\nHakha Pupa ram sifak inn le lo hrawh in phaisa akawl mi an si. NLD center Nayphidaw nih facang ei ding cu chim lo , ek ei uh law nan khim lo ahcun kan hal than te ko ne uh tiah ek ei nak nawl lawng an pek mi hna an si. Pu Henry Van Thio cu kawl Ral kap tuan bal asi ruang ah Min Aung Hlaing le Suh Kyi nih Vice president ah tlangcungmi ilawm ve hna seh tiah ah an thim. Sio rawl tarh bantuk NLD ruahnak cu Water comeback Tikir pawl nih dawt tuk ah an ruah le an ilawm. Henry Van Thio cu ralkap asi caah ralkap thluak angei ti philh hlah uh. Kawl Ralkap rak si hlah seh law nan khua tikir ah lo va thlo an ti salam ding asi. Henry Van Thio neh sawh in ka chim silo Kawl thluak ka chim mi si.\nKum 5 NLD riantuan nak nih kawlram mipi lung a dong ter. Tlang cung mi chim lo an mah kawl mi lila hmanh an lungfak caah a um bal lo mi Kawl Party thar an chuak. Culak ahcun 1988 lio ah Suh Kyi caah Hero pakhat Min Ko Naing zong NLD in achuah Party dang adirh. Suh Kyi caah thih ngamh in a au mi vial te nih Suh Kyi an zaam tak ko Aruang aum. Ral Kap Bawi zik Min Aung Hlaing he an ni uar caah si. Nan fiang ko la dah. Kawl mipi nih USDP ralkap hmanh an tha deuh an ti cang.\nKawl nih Chin miphun an kan nautat mi hi na lung afak kho rih lo maw? Na lungfah lo chung poah Chin Miphun ttanhnak NATIONALISM na thei kho lailo. Ar nu bang kawl sin ah na zuar lengmang te ko lai. Ceng ngia tu phaw hruk bang Laithuam he Kawl sin ah na fonh leng mang ko lai. Chin na si caah Chin Party vote pek itim. Laknak: Lai Phunttanh


Myanmar Ah A Chuahpi A Nau Bak A Simi Cu A Sualpi I Nau A Pawi Hnu Long Ah An Theih – Thechinlungnews\nMyanmar Ah A Chuahpi A Nau Bak A Simi Cu A Sualpi I Nau A Pawi Hnu Long Ah An Theih\nShan ramkulh Danu uknak Ywaman peng Ko Su Kyaung khua ah kum 17 nute cu a u bak nih thla tamtuk chung a rak sualpi cang i a fa a pawi hnuah an theih. Tu ahcun a u cu palik nih an tleih cang i sualpi tu case an siampiak.\nKum 17 nute cu a naupawi nak a paw cu a lang tuk i,January 21,2021 ah a nu nih cun “Na paw cu zeidah si a puar ko e nau maw na pawi? tiah a nu nih a hal i a mah zong nih a thiltin mi cu ningzak bute khin a chim dih ve. Kan hnu kum January 18 ni ah Inn ah na um loh i ka u he kanmah pahnih lawng kan um i, ka duh lo bu bak in ka u nih cun a ka sualpi i ho sin hmanh ah chim hlah tiah a ka hro. Mahcu hnu cun zarhkhat ah awikhat peng a ka sualpi zungzal tawn.\nCuthil a cang mi kong ah cun, caah ningzak tuk sihmanh seh law, thuh awk a tha tung lo mi a sicaah palik sin ah a theihter colh. Palik pawl nih tleirawl nute cu sizung ah an cekter i nau a rak pawi taktak. Cutikah thisen ai tlai bak mi a nau a sualpi tu pa cu palik nih an tleih i a konglam cu phunglam bantuk in ceihpiak ding a si. ( News Journal)\nPresident Sinak Biakam Nak An Tuah Hnuah Joe Biden Nih Phungthar 15 A Chuah Colh Hmasabik ah Trump nih Vawlei Cung Ngandam Nak ( WHO ) He I Pehtleih Nak A Hrawh Dih I President Biden Nih Cun A Pehtleih Than Cun, Donald Trump i Mipi ting 4 Renglo Thihnak Tiang A Chuahpi Mi Covid-19 Virus Zeihmanh Ah A Rel Loh I Biden Nih Cun …. Rel Chap ..\nSource : O Mediab > : BBC\nBe the first to comment on "Myanmar Ah A Chuahpi A Nau Bak A Simi Cu A Sualpi I Nau A Pawi Hnu Long Ah An Theih"


Donald Trump: American Hrambunh Company Pakhat Nih Covid-19 Vaccine Cu A Rauh Hlan Ah An Serchuah Khawh Cang Lai – Lai Lungrawn Post\nDonald Trump: American Hrambunh Company Pakhat Nih Covid-19 Vaccine Cu A Rauh Hlan Ah An Serchuah Khawh Cang Lai\nAugust 7, 2020 admin World News\nAmerican ramchung General Election 2020 thimnak November 3, hlan ah Covid-19 Vaccine a ngah khawh cang lai, tiah President Donald Trump nih Nili ni ah a chim. Hihi White House chung ngamdamnak lei ruah dam ning bantukin a chim hi a si. Coronavirus humhimnak caah vaccine sii-ai an serchuah dingmi cu tukum dih hlan ah a ngah khawh le ngah khawh lo theih duh ah thawngzamh pawl nih biahalnak an tuahnak ah President Donald Trump nih November 3, 2020 hlan ah a ngah khawh cang lai, tiah a ruahnak kong cu a chim.\nCoronavirus kong ah chawlehthalnak lei dirter dih an si caah American Business a dir lio ah hin President Donald Trump nih Term hnihnak peh than khawhnak ding lam an kawl cuahmah ve. Hi pulrai raungah American ramchung percentage in tuak ahcun nikhat ah minung 1000 leng an thi lio ah sianginn hna on than a si tikah President Donald Trump zong nih a zuam cuahmah lio a si tiah an chim.\nCoronavirus Vaccine kong he pehtlaih in atlawm bik sii-ai phun khat cu a ngah ko lai, hi sii-ai a serchuah laimi zong tu kum dih hlan ah hman khawh a si lainak le American ramchung pulrai zawtnak khamhnak a herhnak kong zong Dr. Anthony Fauci nih Nithum ni ah thawngzamh pawl nih biahalnak an tuah lio ah a chim ve hna. Hi Vaccine serchuahtu ding in a zuammi hna chungin American ramchung hrambunh a simi Moderna Inc Company cu Tuluk cozah he a pehtlai le pehtlai lo, Cun, computer file pawl cu Hacker pawl nih an hack le hack lo zong American humhimnak lei chekhlaitu pawl nih thatein zohfelnak an tuah tiah thawngzamh sinah an chim. Tuluk cozah nih American ram sinin Vaccine pawl fir a timh le timh lo fiantein chimh khawh a si lo nain a si khomi zong a si tiah, President Trump nih a chim.\nBlessing Boarding School Cu An Zuar Cang Ko, A Duhmi Nih Cawk Khawh A Si\nBy. Tial Thang Hakha: CNLD Pawl Sinah Bia Halnak


Timhcia um | Radio Veritas Asia\nKan Bawipa Jesuh Khrih hi vawlei in vanram ah a kal lai i nikhat khat ah a rak rat than te lai nak konglam he pehtlai in a hnu zultu hna sinah bia a cah ta mi hna “ralring tein um zungzal u” ti mi kong hi nihin kan theih mi a si.\nNan mah caah hmunhma remh dingah ka kal lai. Kei mah ka um nak hmun ah nan nih zong nan um ve nak hnga ding caah ka rak kir tthan lai i ka rak in don hna lai tiah a ti.\nKan Bawipa Jesuh nih a chim chung mi bia vialte hna cu an hung tling tak tak ko hna. Tahchunnak ah, Judas Iscariot nih a ka rawi te lai tiah a ti mi zong a hung tling taktak. Peter zong nih ar a khuan hlan ah voi (3) tiang na ka hlawt te lai tiah a ti mi zong a hman tak tak. An ka tleih an ka khih lai i an ka thah lai, sihmanhsehlaw, nithum nak ni ah ka tho tthan lai a ti mi zong a hman tak tak mi a si.\nKan Bawipa nih ka rak ra tthan te lai a ti mi cungah hin tah lung awtawmhnak na ngei kho rih ko lai maw? Ka rak ra tthan te lai tiah a ti mi hi kan nih hna nih a ni caan rel in hngah ding cu a si hrim hrim lo. Timhtuah cia tein kan um zungzal nak hnga ding caah ralrinnak a kan pek mi a si ko.\nKan Bawipa a rak rat tthan ni caan caah a ttha bik in kan mah hna nih timhtuah nak kan ngeih ding a herh mi cu Bawipa Pathian a cawnpiak mi vialte kha ttha tein kan ngeih i kan zulh ding hi a si. Bawipa a rak rat tthan ni cu ruah lo pi zongin a si kho, hmakhat te zong a si kho. Zeitluk in dah a ran lai tiah cun, cu tik caan ah cun sual ngaihchih caan hmanh ngeih khawh a si te lai lo.\nCu a si caah dawt mi u le nau hna, kan nunnak kha Pathian sin ah up u sih law Bawipa Pathian i lunglawmhnak thawngttha bia kha zungzal in cohlang u sih law ngai zungzal ko hna u sih. Bawipa Jesuh nih a chim mi thawngttha hna cu “Lunglawmhnak thawngttha bia” tiin a ti bantukin a cawnpiak mi vialte ttha tein a zul mi vialte cu hmanungbik ni caan ah an lung aa lawm tak tak te ko lai.\nCu a si caah, “An bawipa nih inn a phak tikah i hlau le ralring tein a rak ummi a sal hna caah cun lunglawmh awk a vas i dah! Hihi kan chimh hna: a taisawm kha aa sawmh lai i a tthatter hna lai i a bultawl hna lai” tiah (Lk 12:37) a ti bantuk khan kan nih vialte hna zong i hlau tein le ralring tein kan Bawipa a rat lai ni kha hngak zungzal hna u sih.\nBawipa dawtmi zumtu hna nan dih lak cungah Pathian Thlauchuah um zungzal ko seh.


Mah Hi Vun Hlat Cio U, Vice President Henry Van Thio Nih A Tuahmi Hi – Lai Lungrawn Post\nMah Hi A Dik Mi A Si Ahcun Khuaruahhar Ngaingai Cu A Si Ko Hnga: Vice President Henry Van Thio cu kan laimi kan dihlak caah cun,pathian te pakhat bantuk tluk in kan zoh i kan ruah lio ah khua dang le tlangdang cu chim lo in mah le khua ciocio khrihfabu hmanh a thleidan ti mi hi a dik taktak ko ahcun khuaruahhar ngaingai a si ko hnga.\nHmongtlang UPC head quarter Biiakinn ting thong man a sak piak hna ti si,Cun Hmongtlang khua taw ah pyithawngsuh lammahci an ti i Hmongtlang pal loin ding tein a kal ding lam khi UPC head quarter Hmongtlang lei pal ter a duh ruangah zophei le lautu, Mara lei vialte an buai dih ti a si. Cun Thantlang peng budget cheu nak tam deuh bak Tikir lei lam cawhnak le tuktak ah budget a tuahter rih hna\nMah hi van hlat cio ulaw a si le si lo cu nan van theih te ko lai. AN khua, Tikir ah UPC Biakinn cu multlawr taktak in a sak piak hna ti a si i a lawmh zong an ilawm ngaingai tiah theih a si.Mah hnuah an khua mi thiam,Baptist bu nih Nepydaw ah an va fuh i an biakinn saknak caah tlawm an va hal ti a si.Mah ahcun sing 2(Ting 2) te a rak rawnh hna ti a si.\nMah tan ahcun Tikir khua mi ,”Run tlem mandalay um mi Zai sung nau nih Baptist khrihfabu pawl cu ting 9(Sing 9 a mah lehlam nih a rawnh hna an ti. Mah hihi a dik le dik lo a theitu tampi nan um ko lai,a mah thangchiat duhnak caah tial mi a si lo,A tubantuk in ka tial mi a dik ko ahcun,UPC le Baptist bu karlak hmanhah thleidannak a ngeih ah hin cun zeitin hme ti khi ka khuaruah a van hardeuh caah ka van langhter duhnak a si. A thei mi nih coment ah a dik ning te khan bia dawh te he van kan chim kho te ulaw kan ilawm ko hnga. Cattialtu: Tin Duh Thang


Pu Ceu Hnin le a Chungkhar Sinah Lawmhnak Bia Chim kan duh, – Hakha Cherry\nPu Ceu Hnin le a Chungkhar Sinah Lawmhnak Bia Chim kan duh,\nUS ram Austin, Texas khuasa Pu Ceu Hnin le a chungkhar nih Emergency National Security Fund (ENSF) caah $10,000 cu Chinland Club of USA Chairman Pu Tial Hmung sinah a rak pek.\nPu Ceu Hnin hi Laitlang a khua cu Thantlang peng, Khualhring tlang, Lungzarh khua mi asi. Atu bantuk in CNF/A caah chawva in a kan bawmhmi cungah, CC USA kan ii lawmtuk hrinhran. Pathian tu nih a let tampi in thluachuah pe ko hna seh, Amen. Salute to Pu Ceu Hnin and his Family!\nCredit-Chinland Club Of USA\nAdang relthan:Mipi Cawlcangh Caan A Si Cang .Atu lio cu kan ram pumpi in ralkap uknak duhlonak langhter lio a si bantukin ralkap le palik nih tuk den, kah thah le tlaih khih a tam lengluang ko cang. Dai tein duhlonak kan langhter ti zongah anmah leiin kah thotho le fahnak pek thotho a si peng cang.\nCucaah cun a rauh hlan, thaizing kip lei cun dai tein um khawh a si ti lai lo. Ralkap le palik nih an kan tuk den le an kan tuahto bantukin ram chung mipi nih lehrulh le tuahto i an kan tuk denmi nak fak deuh in tuk den le țhuat an hau ve cang lai. Mipi cawlcangh caan a si ve cang. Dai tein i in ko caan a si ti lo.\nAtu cozah, CRPH zong nih mipi nih nanmah le nan si khawh ning cio in ralkap le palik cungah lehrulhnak tuah ding a si cang. Nanmah le nan ti khawhnak cio in rak do ve hna in rak țhua ve cang hna u tiah ram pumpi theih in thawngthahnak zong an tuah cang.\nCucaah cun mipi nih duhlonak nan langhternak i ralkap le palik nih an in kham hna an in tuk an in den hna i an in tlaih hna le an in kah hna ruangah nan lehrulh hna i ralkap le palik nan thah vemi hna kha sualphawt nan si lai lo. Zeiruangah tiah cun ralkap le palik cu atu lio ah ralhrang an si. Zei bantuk minung an si zongah ralhrang a that khomi paoh cu sualphawt an si ballo.\nRalhrang ralkap nan țhuat, nan tuk den hna tikah ral bawmtu (Ralkap thazaang chapmi) fawi tein an umkal khawh lo nakhnga a tanglei bantukin kan tuah khawh ahcun a țha tuk hnga.\n(1) Tlanglawng lam hrawh dih ding. Tlanglawng lam hi ralkap nih hriamnam phurhnak le ral bawmtu, ralkap thazaang chapmi phurhnak ah an hman ngaingaimi a si. Cucaah tlang cung hriamnam tlai nih bomb puahhnawh i hrawh dih ding a si.\n(2) Ralhraang kawl ralkap mawțaw an rat nakding lam cungah petrol (ဓာတ်ဆီ) toih tung u law cuka hmun an phanh bakin mei duah colh ding a si.\n(3) Palik le ralkap nih mipi cungah fahnak an in pek deuhdeuh hna bantukin an umnak camp (စခန်း) petrol toih i duah thluahmah ve ding a si.\n(4) Mipi nih ralkap le palik he hmaitonh in nan i ton, nan i țhuat tikah mipi nih nan tlaih khawhmi hna paoh an hriamnam chuh i an uniform phoihpiak dih ding an si.\nRam pumpi in hmunkip ah hiti bantukin nan tuah khawh hna ahcun an hriamnam an chiah lai i a rauh hlan ah mipi sinah an i ap dih ko lai. အရေးတော်ပုံ အောင်ရမည်By-Salai K. Biak Lian Thawng\n𝐂𝐡𝐢𝐧 𝐦𝐢𝐩𝐡𝐮𝐧 𝐧𝐢𝐡 𝐡𝐫𝐚𝐰𝐢𝐭𝐮 𝐭𝐭𝐡𝐚 𝐤𝐚𝐧 𝐡𝐞𝐫𝐡 𝐛𝐢𝐤 𝐜𝐚𝐚𝐧 𝐚𝐬𝐢\nMarch 14, Hlaing Tharyar meikang le thahnawnnak


ahmed hasan khokhar : définition de ahmed hasan khokhar et synonymes de ahmed hasan khokhar (anglais)\ndéfinition - ahmed hasan khokhar\nLast updated on: January 7, 2007.\n1st round: lost to Philippe Washer of Belgium, 0–6 0–6 2–6 6.\n^ WIMBLEDON 1948


Tutan Paih Cu Championship A Co Mi Lawngte An Si Lai Caah A Ralchia Mi Cu An Ttul Te Lai – Chin World News Evening\nAugust 28, 2019 Salai Van Sport\nNuam bak ko lai hih: Dallas in Champions paih ah a pai ding mi: 1. Uk Ling Thang 2. Kap Tawng 3. Mang Cung Lian\nTutan paih cu championship a ngah bel mi lawng te asi lai caah a ralchia mi cu an ttul te lai. Nain pasal tiah ka champion sinak ka dirkamh lai ati mi paoh an chuak te lai. Champions Paih cu Aug 31 ah Dallas ah tuah a si lai. Ahmun a zoh kho lo mi nih Pay Per View in www.ccnchannel.net ah zoh khawh a si te lai. Ref: CCN\nA Tang Hi Rel Chih: Kan Ram Sernak Dingah Kan Lungput Remh Le Thlen Hmasa: Furpi a phaan cuahmah. Thindomh in zaan ah thinthi lo an tam ngai lai, kan ram hei cuanh ah ngaih a chia, lung a fak. Eidin a har, rawl man a kai thluahmah rih lai. Kan sul le lam nih an fek lo, Kat-100 si lo in Kat-10 hrat cu thli le ruah tlawmpal a hraan men ah an kan rawh taak. Lungpi cung innsak lo hrat cu runrep lo kan inn nih a tuar kho lo. A rawk i a cimmi kan ram kan zoh ah vawleicung a nuambik ram in a hnangam kho lomi kan tampi.\nRTC chan tlawmte ka tenh, i Thomas Tial Uk nih GMC mawtaw in khual kan tlawn i a thlathla in kan rak rauhnak hla in a phuah, a sak. Cu chan kan lonh i kum zabu 21 chung i kan ram ah a tlungmi harnak pawl hi cu pahchih ngam ding a si ti lo. Zeitindah kan kilven lai, kan ser than lai asiloah zeitindah kan remh lai ti hi ruah cio a si cang.\nCu hlan ah cun kan sining nih a rak chit lomi thil a rak tampi kho men i pumpak hlawknak pin zeihmanh kan rak tuak kho men lai lo. Cu bantuk in a miphun le ram hrang nakin a khua le peng caah kan rak ruah deuh nak a ruang zong hi kan ngeihmi a rak tlawm, kan theihmi a rak tlawm, kan hmuhmi a rak tlawm pinah kan ngeihmi ram le miphun kan rak hngal in kan rak hmu kho lo. Nationalism timi miphun dawtnak le ram dawtnak a takin kan rak hngalh lonak nih thil tamtuk a rak kan sunghter i cu vialte cu kan hrawh dih hna.\nKum zabu 21nak chung ah kum hra avoi khatnak lawng kan lonh rih nain Mautam, Lairam i a fakbik a simi lihninh, leiminh le mualphonak phunphun nih a kan phak. Cikhat ka ruahmi cu Laimi hi tthancho le rum kan celh lo an timi hi kan ram zong nih a celh rua lo hi teh timi a si. Phundang in nan ruah sual lai, rum kan celh lo timi hi rum kan thiam locaah a si i rum kan thiam lonak hi a ruang tampi lakah kan rum daan a hmaan lo caah a rak si kho ve. Cu bantuk in kan ram zong nih a thancho daan dik kho bak rih lomi thlennak hi a tuar kho ve lo.\nMiphun le ram hi pehtlaihnak an ngei peng. Ram tha tein kan zohkhenh lo i kan peem taak tuk tikah kilvengtu a ngei ti lo i RamKing ah ai chuah. Cu ram ah zeidah a cang ti hngal a harmi a phunphun, dam khawh ti lomi sahrang sinak a ngei kho. Cu bantuk in a chung ummi miphun kan i dawt lo i kan i thenthek tuk tikah ram nih a kan celh lo. A hlaan ah cun sul le lam kan rak ngeih lo caah holh idannak le khua khat le khua khat i remlonak a chuahpi tiah kan ti nain cu kan theih i kan hngalhmi a kong cu remh kan i timh lo tikah lam le sul thar nih an tuar kho lo.\nNihin tiang bible lei le vawlei lei timi cawnnak sang tampi a ngeimi zong an tampi cang i a zeilei paoh in vawleicung ah kan hmaihngal kho ve aa timi miphun kan si cang. Cutin a si nain zeiruangahdah kan thancho ning hi a hmaan rih hnga lo? A tuan tuk maw, kan no tuk rih kan ti hoi hnga thla? Zeiset hi dah nihin ahhin kan miphun nih hmai kan i hngalpi i a zeite hi dah a baumi a si hnga?\n“Change” timi cu 2008 ah Obama nih a rak dirpi i president tlinnak ah a rak hman. USA le vawleipi pehtlaihnak thlen a rak i tim. Asinain Lairam nih asiloah Laimi nih thlennak hi kan herh ve maw, ti biahalnak kan i tuah cio. Herh tuk ee, kan sining le kan ram dirhmun hi thlen hrimhrim a herh tiah mi tampi nih fekte in kan dirpi. Mah zawn te hi cu ruah than a herh ko rua hlah maw.\nKan miphun sinak le lungput hna hi thleng lo in remh a herhdeuh ngai, aruang cu kan sinak hna kan thlen tak ahcun Laimi kan si ti hnga lo i kan lungput hna kan thlen ahcun Laimi lungput a si ti hnga lo, i thlachiat ruahnak kan ngei kho ti hnga lo. Remh kan hau. Kan ram zong Hong Kong, Singapore, Switzerland le Norway ah kan thleng kho lai lo. Asinain cu hna ram bantuk in remh le ser khawh cu a si ko lai.\nKan miphun le ram ah aa thlen cang awk a simi aa thleng rih lomi, aa thleng khomi thil a tampi ve ko lai. Asinain a tamdeuh cu kan remh le tthadeuh in ser a herhmi an si lai. Cu hna lakah pakhat cu MP pakhat nih MP rian ttuan kho lo in MP sinak lawmh in a caan a dihmi le lawmhnak ah a dihmi satil le phaisa a dihmi hi ruat in kan sining le kan khuaruahnak remh a herh.\nLaimi nih nihin tiang kan dirhmun le sinak hi kan tuah khawhmi le kan rian nakin kan i buaipi peng rih caah zei rian hmanh hma a kal kho rih lo. Hi nun hi cu kan i remh a herh ngaingai. Nihin i kan miphun lakah B.A, M.A, PhD. an tampi ko nain zeidah an tuah? A tlawmbik in an chungkhar tel ah thlennak le tthanchonak an chuahpi lo cun zeidah a min cu an i tuahnak? Cu an lakmi degree, rank le dirhmun an lawmhnak ah ngeihchiah tu a dih.\nKan sining i uanpi, i lawmhpi le i umpi nakin rian kan tuan a herhdeuh cang. Riantuan kho lo tiang le tuan caan ngei kho lo tiang in sining le dirhmun ah buai caan a si ti lo. Mah cu kan i remh a herh. Riantuan caan a phak tik zong ah dinfelnak tello in pumpak asiloah pengtlang hrang men ah ruah ahcun thanchonak dik a chuak kho lo, sau a nguh lai lo. Kan khuaruahnak, kan lungput le kan tuanmi rian hi kum thong a hmunmi, a phanmi si ding ah i thlen, i remh a herh tukmi caan a phan cang. Kan huat tukmi Ralkap uknak chan bantuk in kan um ti awk a si lo.\nThlen khawhmi sining a um bantuk in thlen khawh lomi a tampi. Kan sul le kan lam, kan innsak ning le khuaram kan kilven ning hna hi thlen khawhmi thlen i remh khawhmi cu remh ding a si. Asinain cu vialte lakah a biapibikmi thlen ding asiloah remh awk a simi cu kan lungput hi a si.\nKan lungput hi thlen khawh zong a si i remh khawh zong a si. Miphun dawtnak ngeihnak ding ah i thlen khawh a si, i remh khawh a si. Miphun kan dawt ahcun ram kan dawt. Ram thanchonak rian kan tuan lio ah miphun dawtnak lungput kan ngeih lo, kan i remh lo a si ahcun kan sermi, kan remhmi le kan thlenmi ram hi these cung innsak he aa khat ko lai. Nihin ah kan khua le ram an cim, kan lam zawh awk tlak lo in tilu nih a fenh hna i kan runinn hna an pur. Mah hi dawtnak aa tel lomi riantuannak a si. Dawtnak cu Pathian a si. Ref: TCT\nKhah! Hi Hla Hi Rak Ngai Ve Tuah Laimi Kan Sining Te Bak A Hun Phuan Cang Hi A Hman Khawhning Cu (Video)


KHUACHUNG AH RALKAP BOMB KAMH MI NIH PU LING SUI A PUAH HNAWH – The Chinlung Post\nKHUACHUNG AH RALKAP BOMB KAMH MI NIH PU LING SUI A PUAH HNAWH\nAugust 24, 2021 admin Local News 0\nChin Ramkulh Kanpetlet ah SAC ralkap nih an hmanh/do mi bomb cu U Ling Sui (Rtd.Police) nih August 23 ah aa lamhsual i a ke an tanpiak tiah theih a si.Kanpetlet Semankone Sang Aungyatana pura pawng ah umhmunkhuar mi SAC ralkap nih an do mi bomb a si i U Ling Sui hi Palek pension thlahlawh a va chuah i inn a tinlei ah bomb aa lamh hi a si.\nPension thlahlawh a va chuah i inn a tin ah hin motor lampi in kal law tiah pawngkam nih an chimh ko. Nain a umkal tawnnak lam penpawk (Lai lam) in a kal i bomb aa lamhsual hi a si. Sang chung rumro bomb do le chiah hi cu a si te a si lo,” tiah khuami nih an chim.U Ling Sui cu cuka hrawng SAC ralkap sii lei thiam mi le Kanpetlet RedCross nih an zohkhenh hnu ah Pakokku sii-inn ah an kalpi tiah theih a si. Credit: The Hakha Times\nThawngpang Dang: Ralhrangbu he ralkap cawlcanghnak le thiamnak lei ah tuantinak thanchonak tuah dingin timhcia kan si tiah Russia deputy defence minister Alexander Vasilyevich Fomin nih ralhrangbu Army, Air force le Navy coordinator bochokkyi Maung Maung Aye he nizaan August 23 an i tonnak ah a chim. Russia deputy minister of defence nih Kawlram cu Asia-pacific le South-east Asia ah zumh awktlak mi kan hawikom ram a si.\nLung a that ter lo ngai mi pakhat cu Kawlram ramkhel kong hi a chia ngai.Asinain, ramchung remdaihnak caah hruaitu hna nih a si khawh chungin an i zuam lio a si ti kan theih. Ralkap cawlcanghnak le thiamnak lei in Russia-Myanmar ram pahnih pehtlaihnak a feh chinchin nak dingah kan tuah lai tiah a ti. Mah tonbiaruahnak hi a hlan bantukin tlamtling ngai in ngeih a si i,\nRussia le ralhrangbu defence minister kar ah a lamkip in tuantinak thancho ter dingin biakamnak cu fehter than a si tiah Russia defence ministry thawngthanhnak nih a chim. Bochohkyi Maung Maung Aye le a hawi le hna hi Russia ah tuah lio mi International Army Games zuamnak Russia, Moscow ah an um lio a si. Kan hnu June thla ah ralhrangbu hruaitu Min Aung Hlaing cu Russia ram ah zarhkhat chung cam in a kal.\nZarhkhat a cam chungah meithal le ralkap mawtaw hna sernak hmun Rosoboronexport Company tuanvo ngeitu hna he thiamnak lei ah i bawmhchanh khawhnak kong an i ruah tiah ralhrangbu thawngthanhnak website nih a tial.Min Aung Hlaing Russia a tlawn hi uknak a lak hnu a voi 2 nak ramleng a tlawnnak a si i, ram pakhat hruaitu dirhmun in a tlawng mi a si nain, Russia president he cun an i tong kho lo tiah theih a si. TCP\nTHANTLANG AH RALHRANG KAWLRALKAP AN LOR TAKTAK CANG


Biakinn Chungah Hranhram In Hmunkhuarter Mi Ralhrang Pathum An Zaam — Salai Ephraim Thawngpang\nBiakinn Chungah Hranhram In Hmunkhuarter Mi Ralhrang Pathum An Zaam\nMayankung kawl biakinn hmunchung ah umhmun khuar mi ralhrang phu chung in minung pathum an zaam.Yangon Mayankung peng kawl biaknak hmun chungah umhmun khuar mi ralhrang phu chung in rallokap minung pathum cu September 11 ah an zaam tiah khuami hna nih an chim.\nRallokap hna cu Mayankung no.2 sang chung ah a um mi, an biaknak hmunchung hramh lak ah an thilthuam thup in an zaam tiah an chim.An biaknak Paw-daw-mu(ပေါ်တော်မူ) hmun chungah umhmun khuarmi ralhrang phu hna cu ralhrang phu nih nawlngeihnak an lak tlawmpal ah\nCu ka hmun pawng ummi hna nih bel kheng tum in ralhrang uk duhlonak langhter mi hna cu, an umnak inn cung tiang kai hnawh in an tlaih hna, an hrem hna an umhmun ah kalpi in zaan khuadei bel kheng an tum ter hna, nu hna cu lam cung ah an laam ter hna, thut-dir a tuah ter tu hna phu an si.\nTagged Biakinn Chungah Hranhram In Hmunkhuarter Mi Ralhrang Pathum An Zaam\nTuzan Hakha Ralhrang Nih Inn An Khang Mi Hi A Dih Lak Ah Inn Li A Ciam Dih →\n← Bawipa Kan Lei Ah A Tang Ko CDF Thantlang Le CND Nih Thantlang Ralhrang Minung Sawmthum An Thah Ve Hna